Ditegur Biarkan Anak Berambut Panjang, Amar Baharin Ada Sebab Tersendiri

Baru-baru ini pelakon Amar Baharin ada berkongsikan gambar throwback mereka sekeluarga pergi bercuti dikawasan air terjun.. Bagaimanapun, penampilan anak lelakinya berambut panjang menjadi perhatian netizen.

Malah, ada yang menegur meluahkan rasa kasihan melihat rambut anaknya yang panjang serta seolah menyerupai perempuan. Netizen turut menegur supaya potong rambut anak supaya nampak lebih kemas.

Tidak hanya berdiam diri, Amar dilihat tampil membidas komen netizen berkenaan. Menurutnya, dia mempunyai sebab tersendiri membiarkan anak sulungnya, Aqeed Anaqi berambut panjang serta mengikut sunnah Nabi.

“Awak tak perlu kasihan dekat anak saya..bila dia tanya, saya cerita sirah Nabi. Pernah rambut panjang, pernah botak. Jangan lupa cerita juga sunnah-sunnah Nabi pada anak-anak.

“InsyaAllah dia membesar jadi anak soleh dan solehah ahli sunnah. Saya doakan awak! Jangan kasihankan Nabi pula ya, Nabi itu kita jadikan ikutan dan panduan. InsyaAllah semoga bermanfaat,” balasnya.

Meskipun pelbagai komen diberikan,  rata-rata netizen beranggapan bahawa Ammar sebagai seorang bapa pasti mengetahui apa yang terbaik untuk anaknya.

Amarmendirikan rumah tangga dengan pelakon, Amyra Rosli pada 11 November 2016 dan dikurniakan dua cahaya mata iaitu Aqeef Anaqi dan Ayra Aryssa, kini berusia 11 bulan.


“Kemungkinan Besar Inilah Gaya Harimau Menangis”

Sejak kebelakangan ini keluarga personaliti media sosial, Ameera Khan atau lebih dikenali sebagai Little Miss Khan menjadi perhatian netizen susulan beberapa isu hangat yang diperkatakan ramai.

Terbaru, ibunya iaitu Datin Noor Kartini dikecam teruk berikutan isu trademark Harimau Menangis. Namun, isu itu mula reda apabila Noor Kartini membatalkan trademark tersebut serta membuat permohonan maaf.

Semalam, Ameera dilihat ada memuat naik fotonya membongkokkan badan di Instagram. Ternyata, foto tersebut menjadi bualan hangat netizen yang kurang senang dengan aksi tersebut.

Bagaimanapun, ada beberapa netizen memberi komen sindiran mengaitkan dengan isu sebelum ini apabila menyamakan gaya tersebut seperti ‘Harimau Menangis’.

Terdahulu, Noor Kartini tampil menjelaskan bahawa permohonan itu bukanlah merujuk kepada nama daging ‘Harimau Menangis’ namun hanyalah pada rekaan logo tulisan perkataan itu.

Ujarnya lagi, mereka telah mendaftar rekaan ejaan untuk produk itu bagi mengelakkan sebarang kekeliruan terutamanya produk tiruan.


Peminat Teruja Mira Filzah Buka Akaun TikTok

Sebut sahaja TikTok, pasti ramai tahu aplikasi tersebut semakin menjadi trend sejak kebelakangan ini. Malah, ramai yang terjebak dengan aplikasi tersebut tidak kira usia.

Termasuklah, pelakon dan pengacara Mira Filzah yang turut terjebak dengan aplikasi tersebut. Mira turut memaklumkan kepada peminat dia juga sudah mempunyai akaun TikTok diberi nama therealmfmirafilzah.

Perkara itu sekaligus membuatkan rata-rata peminat teruja. Baru sahaja dibuka semalam Mira sudah mempunyai lebih 4 ribu pengikut dan mendapat lebih 9 ribu likes.


Wany Hasrita Tak Suka Pakai Ketat, Tak Kisah Baju Dikritik

Penampilan penyanyi Wany Hasrita di malam Separuh Akhir Muzik-Muzik (SFMM35) pada Disember tahun lalu menjadi perhatian di media sosial apabila dikritik teruk oleh netizen.

Sedar akan kritikan yang diterima, Wany berkata selepas ini dia akan lebih berhati-hati dalam memilih pakaian yang sesuai untuk program di televisyen.

“Saya akan lebih berhati-hati dalam soal pemilihan pakaian. Bagi saya, yang paling penting saya selesa pakai dan sebenarnya saya perlu mengambil komen-komen orang juga.

“Orang nak tengok cantik dan mesta TV, jadi kita kena cari juga pakaian yang orang pandang nampak cantik dan sesuai. Benda ini saya masuk dalam senarai pemilihan pakaian.

“Tak semestinya kita kena ikut diri kita saja kan dan pemilihan pakaian, Insya-Allah masih mengekalkan diri saya sebagai Wany Hasrita tapi akan lebih mesra penonton,” katanya kepada mStar Online.

Dalam pada itu, Wany berkata meskipun pemilihan fesyen akan mengikut kehendak penonton namun dia akan tetap mengekalkan konsep dirinya yang tidak gemar memakai pakaian ketat hingga menampakkan bentuk badan.

“Saya juga ada minta pendapat stylish untuk nak seimbangkan dengan konsep tapi apa yang patut saya rasa this is Wany, tak perlu ubahlah macam saya memang tak suka pakai ketat sangat nak ikut bentuk badan,” katanya.


Faye Kusairi Syukur Sembuh Dari Bell’s Palsy

Bulan lalu, pelakon Faye Kusairi berkongsikan kepada umum apabila dia berdepan detik cemas apabila tiba-tiba mendapat serangan Bell Palsy iaitu kelumpuhan otot muka ketika sedang sarat hamil 9 bulan.

Serangan tersebut membuatkan sebelah mukanya lumpuh. Selepas hampir sebulan, Faye memaklumkan keadaannya kini sudah pulih sepenuhnya. Menerusi perkongsian di Instagram itu, Faye turut memuat naik video wajah terkini sudah sembuh dari serangan tersebut.

“Assalamualaikum semua. Alhamdulillah wajah saya telah sembuh daripada Bell’s Palsy selepas sebulan dan sekarang saya telah sihat sepenuhnya.

“Apa yang saya lakukan adalah dengan mengambil ubat-ubatan dan vitamin B12 selain melakukan rawatan totok wajah, iaitu sejenis urutan saraf muka secara berkala,” katanya.

Faye memberitahu dia tidak melakukan rawatan akupuntur dan mengambil sebarang ubat-ubatan selain daripada apa yang disarankan oleh doktor serta mengucapkan terima kasih kepada mereka yang mendoakannya.

Terdahulu, Faye memaklumkan dia diserang Bell’s Palsy  sedang menggosok gigi di rumahnya dan tiba-tiba berasa otot muka sebelah kanannya kejang.


3 Tahun Belajar Al-Quran, Bandi Amuk Syukur Berjaya Khatam

Selepas tiga tahun belajar mengaji, penyanyi rock popular, Bandi Amuk meluahkan rasa syukur berjaya khatam Al-Quran baru-baru ini.

Bandi atau nama sebenarnya Nasabandi Jumat berkata, dia mula belajar mengaji sejak pertengahan 2017 dengan seorang ustaz. Bandi mengakui banyak dugaan sepanjang tiga tahun dia mempelajari Al-Quran.

“Saya cakap dengan ustaz itu untuk khatam dan dia alu-alukan. Alhamdulillah saya berjaya melakukannya. Selama tiga tahun belajar, dugaannya memang banyak.

“Walaupun boleh membaca al-Quran, saya pilih bermula dengan Iqra kerana nak betulkan tajwid dan mahraj. Itu yang buat jadi lama tapi tak kisahlah asalkan saya belajar.

“Sekarang, jika membaca surah Yassin saya boleh tahu mana harakat, mahraj dan sebagainya. Saya jadi seronok membaca surah Yassin kerana tahu mana nak berhenti,” katanya.

Dalam pada itu, Bandi yang kini menetap di Johor berkata dia sanggup mengambil penerbangan awal jika mempunyai persembahan di Sabah atau Sarawak kerana tidak mahu ketinggalan mengikuti kelas mengaji jam 8.30 malam.

“Rasa sayang nak tinggal kerana kalau sudah mengaji memang terasa seronok. Saya nak pesan kepada sesiapa yang nak mengaji al-Quran, kalau boleh peluk dulu al-Quran, cium dan junjung atas kepala.

“Niat dalam hati semoga al-Quran ada dalam hati dan diri kita. Perasannya sangat seronok. Bukan tak boleh khatam sendiri di rumah tapi khatam di depan guru yang mengajar kita lain rasanya. Ia buat saya berhati-hati dan tak buat silap depannya,” katanya.

Sebelum ini ustaz yang mengajarnya meminta izin untuk memuatnaik foto di Facebook, Bandi berkata dia tiada niat menunjuk-nunjuk tetapi mungkin apa yang dikongsikan dapat memberi semangat orang lain untuk mempelajari Al-Quran.


OPPO Reno5 Series 5G Menjadi Kegemaran Artis, Jom Pra-Tempah Sekarang!

Gais, OPPO Reno5 Series 5G dan tiba di Malaysia! Kami yakin, mesti korang teruja nak pre-order kan? Okay sebelum tu, jom tengok apa yang best dengan OPPO Reno5 Series 5G ni. Yang paling best antaranya adalah Kamera 64MP Megapixel, Dual-view Video, Ultra-Night Video, Live HDR Video dan 65W Super Flash Charge 2.0.

Jangan terlepas untuk tonton livestream pelancaran OPPO Reno5 Series 5G nanti pada 18 Januari 2021, jam 6.30 petang di Facebook rasmi OPPO dan YouTube rasmi OPPO Malaysia, sebab korang boleh menang 15 unit OPPO Reno5! Tapi kena tonton sampai ke penghujung tau. Baru boleh menang!

Okay jom kita cerita pula apa yang power dan hebat dengan OPPO Reno5 Series 5G ni.

Apa yang menariknya dengan OPPO Reno5 Series 5G ni adalah rekabentuk dan warnanya yang sangat menawan. Didatangkan dengan warna Galactic Silver dan Starry Black, tetapi yang menariknya warna Galactic Silver ni akan berubah warna dari setiap sudut tau, sebab ia menggunakan Reno Glow. Haa.. phone lain takde!

Korang kalau suka main game pula, jangan risau sebab ia dilengkapi dengan 90Hz Refresh Rate dan skrin pula bersaiz 6.4” dengan kamera hadapan single punch-hole. Lebih luas skrin untuk korang main game.

Reno Series memang dah sinonim dengan kuasa pengecasan kilat yang membolehkan phone anda full charge dalam masa 36 minit sahaja. Jadi, OPPO Reno5 Series 5G ni bab nak charge bateri tak perlu tunggu lama. Paling penting jimat masa anda.

Macam korang tau lah, OPPO memang power bab kamera ni. Kali ni, OPPO membawakan AI Highlight Video dan Dual-view Video untuk korang yang suka merakam pelbagai video kreatif. Barulah boleh nak jadi sosial media influencer!

Dengan fungsi kamera AI Highlight Video ni, korang boleh rakam macam-macam jenis video dengan kualiti yang memang mantap, untuk kedua-dua kamera hadapan dan belakang.

AI Highlight Video menggunakan teknologi Live HDR untuk menjadikan video waktu siang korang lebih smooth, cerah dan berkualiti tinggi. Korang cuba tengok contoh video kat bawah ni. Memang cun kan kualiti video ni, walaupun guna kamera hadapan.

Dan pada waktu malam pula, ia menggunakan Ultra-Night Video untuk mencerahkan video korang walaupun dirakan dalam gelap malam. Korang tengok perbezaan kalau OFF dan ON fungsi kamera ni, jauh bezanya kan? Memang terbukti OPPO Reno5 Series 5G ni dihasilkan menggunakan teknologi yang power belaka.

Dual-View Video pula boleh menghasilkan dua video dalam satu rakaman sahaja. Di mana kamera hadapan dan kamera belakang boleh merakam dalam satu masa yang sama. Kiranya kalau anda gunakan OPPO Reno5 Series 5G sebagai perakam video anda hasilnya memang tip top. Tak semua phone boleh rakam serentak macam ni.

Selain daripada tu, OPPO Reno5 Series 5G juga dilengkapi dengan Night Flare Potrait yang membolehkan korang snap gambar waktu malam dan memberikan effect bokeh pada gambar korang selain meningkatkan kecerahan dan kejelasan gambar tersebut.

Yang paling kami kagum adalah Image-clear Engine (ICE) pada kamera OPPO Reno5 Series 5G ni. Dengan teknologi ni, korang boleh ambil gambar subjek yang bergerak, tapi hasilnya gambar korang tak blur langsung!

Korang tengok gambar ni, dah zoom pun masih clear, tak pecah pun! Itulah function Ultra Clear 108MP Image pada kamera OPPO Reno5 Series 5G ni. Memang gambar korang akan nampak detail dan clear. Zoom banyak kali pun no problem, still HD!

Peranti OPPO dan tahap kepantasannya tak pernah mengecewakan. Kali ini, OPPO Reno5 Series 5G dilengkapi dengan kepantasan 5G. Macam korang dah tau, 5G memiliki kepantasan 10 sehingga 100 kali lebih laju dari 4G dan keluasan sambungan juga jauh lebih hebat. Memang kalau nak main game, tengok movie, tengok TikTok, video call semua laju lah.

OPPO Reno5 Series 5G didatangkan dengan ColorOS 11 yang mempunyai pelbagai fungsi hebat tau. Jom check out!
FlexDrop

Kalau korang jenis suka multi-tasking, FlexDrop ni membolehkan korang guna pelbagai aplikasi dalam satu masa. Ia juga boleh ubah layout multi-tasking korang tu untuk keselesaan korang. Senang nak buat macam-macam dalam satu masa.

Ni mesti gamers suka ni, sebab ColorOS 11 ni ada Bullet Screen Message, Gaming Shortcut Mode, Adjustable Gaming Touch dan Gamer Mode untuk pastikan mood korang time main game tak dikacau oleh notifications yang masuk. Korang juga bole adjust mode game korang ikut keselesaan.

Tak payah dah nak tukar-tukar ke aplikasi lain kalau ada benda nak diterjemah, guna Three-finger Translate je! Terus siap.

OPPO akan melancarkan OPPO Reno5 Series 5G ni pada 18 Januari 2021, jam 6.30 petang di laman Facebook dan Youtube OPPO! Korang kena tengok tau, sebab ada giveaway 15 unit OPPO Reno5 untuk korang menangi. Hebat tak hebat lah kan. Siap ada persembahan istimewa dari Azira Shafinaz dan Sophia Liana dan juga penampilan Elizabeth Tan, Talitha Tan, Pauline Tan dan Emily Chan!

So korang tunggu apa lagi, terus pre-order sekarang dan dapatkan hadiah percuma berjumlah RM397, iaitu OPPO Enco W11 yang bernilai RM159, phone case OPPO yang bernilai RM129, dan percuma 1-year extended warranty bernilai RM109!

Untuk perbezaan OPPO Reno5 dan OPPO Reno5 Pro, korang rujuk kat bawah ni:


Sudah Dua Kali PKP, Penulis Teater Kesal Ogy Belum Langsai Hutang

Tahun lalu, hangat diperkatakan apabila penulis skrip teater komedi Korupsi Dewan Senandung iaitu Aloy Paradoks mendedahkan masih belum menerima baki bayaran daripada penerbit, Fauziah Ahmad Daud.

Sudah beberapa bulan berlalu, penulis skrip berkenaan mendedahkan sehingga kini bayaran tersebut masih belum diselesaikan oleh Ogy.

BACA: Ogy Ahmad Daud Jual Pes Kari Kumpul Duit Untuk Bayar Hutang

Menerusi satu perkongsian di Twitter, Aloy meluahkan rasa kesal walaupun negara kembali menjalani Perintah Kawalan Pergerakan, namun bayaran masih belum diselesaikan lagi.

Perkongsian tersebut mendapat pelbagai reaksi daripada netizen yang bersimpati dengan nasib penulis itu serta berharap perkara itu dapat diselesaikan dengan segera.

Pada Mei tahun lalu, Ogy didesak untuk melunaskan bayaran oleh beberapa krew dan artis terlibat dengan pementasan teater tersebut antaranya Khir Rahman dan Syura Badron.

Difahamkan, teater Korupsi Dewan Semandung arahan Khir Rahman itu dibintangi telah dipentaskan di Istana Budaya pada 28 Februari hingga 1 Mac tahun lalu.


Isteri Nabil Ahmad Tampil Berhijab, Netizen Doakan Terus Bertudung

Penampilan terbaru isteri kepada pengacara Nabil Ahmad iaitu Zira Ayub menjadi perhatian ramai apabila dilihat tampil berhijab.

Malah, sejak beberapa hari lalu Zira memuat naik beberapa fotonya berhijab. Terbaru, Zira kelihatan ayu mengenakan tudung berwarna putih berkongsikan video TikTok bersama anaknya.

Perkongsian video itu mendapat pelbagai reaksi daripada netizen yang memuji bekas pramugari AirAsia yang manis berhijab serta menitipkan doa agar terus istiqamah menutup aurat.

Nabil dan Zira mendirikan rumah tangga pada 2011 dan dikurniakan tiga orang cahaya mata iaitu Naira Mikayla,8, Layla Medyna,5 dan Mishall Imani kini berusia 2 tahun.


Majlis Pernikahan Intan Ladyana, Harris Alif Berlangsung Seperti Biasa

Meskipun Perintah Kawalan Pergerakan sedang dikuatkuasakan sehingga 26 Januari ini, pelakon muda Harris Alif berkata majlis pernikahannyanya dengan kekasih hatinya, pelakon Intan Ladyana itu akan diteruskan seperti biasa.

Majlis mereka sepatutnya berlangsung pada 6 Februari depan, bagaimanapun Harris berkata dia akan memajlumkan sekiranya berlaku perubahan tarikh kelak.

BACA: Ditaja RM13.5 Juta, Harris Alif & Intan Ladyana Tak Harap ‘Wedding Of The Year’

“Setakat ini, apa yang boleh saya kongsikan tarikh pernikahan masih tidak berubah cuma kalau ada apa-apa perubahan saya akan maklumkan.

“Cuma buat masa ini saya dan Intan sedang menunggu prosedur operasi standard (SOP) baru yang akan dikeluarkan kerajaan supaya kami dapat merancang untuk persiapan perkahwinan kami yang akan diadakan di sebuah masjid di Kuala Lumpur,” katanya.

Dalam pada itu, Harris memberitahu sukar untuknya memberikan jawapan berkenaan persiapan perkahwinannya memandangkan tidak boleh menjangkakan sama ada PKP akan dilanjutkan atau tidak.

“Sekarang ini nak jawab apa pun saya tak tahu. Kita tak boleh jangka sama ada PKP bersambung atau tidak.

“Berkenaan persiapan majlis pernikahan dan resepsi kami tunggu SOP baru keluar, kemudian baru fikir sama ada nak tangguh atau teruskan. Susah nak beri jawapan sekarang sebab hari ini baru hari pertama PKP,” katanya.


Tiada Job Sepanjang PKP, Lufya Omar Cuba Berniaga Jual Kek

Umum mengetahui sejak Rabu lalu, beberapa negeri dikuat kuasakan Perintah Kawalan Pergerakan (PKP) sehingga 26 Januari ini. Golongan selebriti antara yang terkesan apabila segala aktiviti penggambaran tidak dibenarkan.

Susulan itu, ramai antara penggiat seni terpaksa berehat seketika dengan menghabiskan masa di rumah. Namun, berbeza buat pelakon Lufya Omar yang mengambil kesempatan untuk menjawa pendapatan tambahan.

Menerusi satu perkongsian di Instagram, Lufya memberitahu dia mula berjinak dalam perusahaan membuat kek. Menurut Lufya, dia mencuba nasib menjual kek durian Musang King di rumah.

“Waktu PKP ini tak ada kerja duduk rumah Fya buatlah kek durian Musang King di rumah. Bagi penggemar durian ini memang akan gulp (terliur). Kek durian ini ialah kek premium ya. Sokonglah perniagaan baru ibu tunggal ini,” tulisnya.

Dalam perkongsian itu, Lufya turut mengajak beberapa orang jiran di kawasan perumahannya untuk merasa kek yang dihasilkannya itu.


Aepul Drama Band Disahkan Positif Covid-19

Selepas Emma Maembong dan suaminya difahkan positif Covid-19, vokalis kumpulan Drama Band iaitu Aepul Roza juga memaklumkan dirinya positif virus berkenaan.

Perkara itu dimaklumkan oleh Aepul menerusi Instagram selepas menjalani ujian saringan buat kali kedua, semalam. Menurut Aepul dia sudah pun menjalani kuarantin sendiri sejak beberapa hari lalu. Bagaimanapun, isterinya, Leez Rosli yang turut menjalani ujian swab disahkan negatif.

“Saya sudah mula ‘self quarantine’ beberapa hari yang lalu dan menanti prosedur operasi standard (SOP) seterusnya. Doakan kami sekeluarga, terima kasih,” tulisnya.

Dalam perkongsian itu, Aepul juga menegaskan tidak akan menerima sebarang panggilan telefon dalam masa terdekat ini.


Emma Maembong, Suami Positif Covid-19

Menerusi satu perkongsian di Instagram lewat malam tadi, pelakon Emma Maembong memaklumkan berita sedih apabila dia dan suami, Muhammad Shazli Azhar disahkan positif Covid-19.

Menurut Emma, dia tidak menunjukkan sebarang gejala dan sihat sahaja, namun membuat keputusan untuk melakukan ujian saringan, namun tidak menyangka keputusannya adalah positif.

BACA: Baru Habis Pantang, Suami Emma Maembong Mahu Tambah Anak Lagi

“Saya selesai jalani ujian swab di rumah. Saya tak ada sebarang gejala, tapi keputusan ujian saya adalah positif.

“Jadi, walaupun rasa sihat, saja buat ‘swab test’ sebab kita tak tahu kalau kita ada (Covid-19) atau tak,” katanya.

Dalam pada itu, menerusi satu video Emma tidak dapat menahan tangisannya apabila anaknya, Shariq Gabriel berusia dua bulan terpaksa melakukan ujian tersebut, namun sedikit lega apabila anaknya disahkan negatif Covid-19.


Perlu Ada Satu Di Rumah! Kalau Anda Mahu Kebersihan Terjaga & Gaya Hidup Yang Lebih Sihat

Ramai yang sukakan persekitaran rumah yang bersih dan terjaga. Tapi ramai juga yang tak sempat nak mengemas rumah. Mana taknya asyik sibuk dengan bekerja jer kan.

Tapi sampai bila nak biarkan rumah dalam keadaan kotor dan tak terjaga? Takkan nak biarkan kotor jer memanjang? Tak patut sangat tu.

Haa…Ada cara yang anda boleh cari untuk membantu menyelesaikan masalah anda ini. Kebersihan rumah pula bukan hanya di ruang tamu jer, dapur pun kena jaga, tandas pun!

Jangan risau, zaman sekarang ni teknologi dah maju, dan dapat memudahkan rutin pembersihan seharian anda. Antaranya produk baharu dari Coway ni, BATERI BIDET yang boleh membantu anda menjaga kebersihan tandas. Fuiyo…macam mana tu? Jom kita usha satu persatu fungsinya.

Coway memperkenalkan dan melancarkan produk bilik mandi baru iaitu BATERI BIDET! Inilah evolusi baharu yang pasti membuatkan anda jaw dropped!

BATERI BIDET adalah bidet yang dikendalikan oleh bateri yang terdiri dari panel satu sentuhan, yang memiliki arah aliran air dan tekanan air yang berbeza dan fungsi pemancut pembersihan diri.

Tujuannya adalah untuk memperkenalkan pengalaman kebersihan bebas tangan untuk rakyat Malaysia di mana Coway membantu anda untuk menjaga kebersihan bilik mandi khas untuk semua orang, sentiasa dalam keadaan kering dan selamat.

Kalau ada satu di rumah anda ni, dah tak payah susah-susahkan diri dah nak bersihkan bahagian peribadi anda sebab semuanya hanya di hujung jari jer. Mudah kan?

BATERI BIDET ini sangat sesuai untuk anda yang berkeluarga dan ada anak-anak; pasangan; wanita hamil, anda yang mengalami masalah fizikal, dan juga warga emas. Sebabnya bidet ini sangat mudah digunakan.

Pada anda yang lebih mementingkan kesihatan, memang perlu ada satu di rumah! Ini kerana ia menggalakkan kesihatan punggung yang baik dengan mencegah ketidakselesaan punggung seperti gatal, masalah sembelit, buang air besar yang menyakitkan dan pendarahan, yang disebabkan bila anda mengelap dengan tisu.

Bukan itu jer, BATERI BIDET juga dapat mencuci bahagian peribadi anda dengan pemancut bidet bagi mengelakkan penyebaran bakteria dari tangan anda ke kawasan persekitaran anda, ataupun kepada orang lain.

Bagi anda yang suka dan ingin menjalani gaya hidup moden, estetik dan sihat, BATERI BIDET inilah produk yang anda perlu miliki.

Mari kita usha fungsi BATERI BIDET ni. Memang sangat wow gais.

Pemancut bidet pintar ini melakukan pembersihan diri sebelum dan selepas setiap kali anda gunakan tandas. Ianya untuk menjamin pengalaman anda yang paling bersih. Wah!

2 kawalan tekanan air dan 4 tetapan arah air mendorong fleksibiliti pembersihan yang tinggi dengan satu sentuhan butang sahaja. Betul fleksibel!

Bidet ini dikendalikan sepenuhnya bateri! Dah tak perlu guna soket dinding. Mudahnya.

Sensor tempat duduk mengaktifkan operasi panel untuk berfungsi. Bidet akan aktif hanya apabila anda dikesan duduk di atasnya. Fungsi ini akan mengelakkan air terpercik apabila kanak-kanak kecil tertekan butang dan memastikan lantai tandas sentiasa kering.

Panel kawalan sisi dikendalikan secara langsung oleh butang individu untuk kegunaan yang berbeza. Anda akan dapat mengawal tekanan air, aliran air, dan menghidupkan dan mematikan dengan reka bentuk butang yang ringkas.

Reka bentuk BATERI BIDET yang sangat slim dan sesuai untuk dipasang atas tandas anda.

Hah! Amacam? Pasti anda dah jatuh cinta kan? Produk terbaik dan berkualiti melalui teknologi canggih yang harus anda miliki untuk tingkatkan demi menjalani kehidupan yang sihat.

Di samping itu, BATERI BIDET ni juga eco friendly tau. Tak perlu nak guna tisu tandas tu banyak-banyak dah. Ia juga water resistant dan mempunyai prestasi hebat!

Anda jangan susah hati, anda juga dapat menikmati kehidupan sihat yang berpatutan dengan pembayaran skim sewa bulanan Coway! Check out kat bawah ni:

Sewa bulanan: RM49 (Perkhidmatan penyelenggaran 5 tahun secara percuma)
Belian secara langsung: RM1,390 (Perkhidmatan penyelenggaran 1 tahun secara percuma)

Khas untuk anda, promosi bermula sehingga 22 Januari ini, hanya bayar RM39 jer sebulan dan anda dapat 5 tahun perkhidmatan penyelenggaraan secara percuma!

Ada lagi, anda juga dapat pengecualian Yuran Pemprosesan Sewa sebanyak RM200; termasuk miliki hadiah Percuma iaitu berus gigi dan pemegang ubat gigi! *Selagi stok masih ada.


Ifan Seventeen Temui Pengganti, Wajah Kekasih Mirip Arwah Isteri

Hampir dua tahun bersendirian selepas isterinya Dylan Sahara maut dalam tragedi tsunami Selat Sunda, akhirnya bekas vokalis kumpulan Seventeen iaitu Ifan atau nama sebenarnya Riefan Fajarsyah sudah menemui cinta baru.

Perkongsian terbaru penyanyi berusia 37 tahun itu menjadi perhatian ramai apabila memuat naik gambar bersama kekasihnya, Citra Monica.

Lebih menjadi perhatian, wajah kekasihnya itu mirip dengan arwah isterinya, malah Ifan turut mengakui tentang perkara itu. Difahamkan, Citra merupakan ibu tunggal anak satu dan bekas rakan sekolahnya.

Dalam pada itu, Ifan turut meluahkan rasa syukur kerana bertemu kembali dengan Citra. Ujarnya, tanpa Citra dia pasti tidak mampu bangun daripada kekecewaan lama.

Diruangan komen, rata-rata netizen bersetuju wajah kekasih hatinya itu mirip dengan Dylan dan mendoakan agar hubungan yang terjalin kekal hingga ke akhir hayat.

Terdahulu, Dylan Sahara menjadi mangsa Selat Sunda pada 22 Disember 2018. Ifan bukan sahaja kehilangan isteirnya, malah semua anggota Seventeen turut maut dalam tragedi itu ketika sedang membuat persembahan di atas pentas.


“Mungkin Mereka Suka Tengok Saya Melacur Dari Buat Kerja Elok”

Sejak beberapa hari lalu, nama usahawan kosmetik sensasi, Sajat Kamaruzzaman kembali menjadi bualan ramai selepas memuat naik video pendedahan ditahan oleh Jabatan Agama Islam Selangor (JAIS).

Sajat memaklumkan dia ditahan di Pusat Penahanan Sementara, Kuala Kubu Bahru susulan laporan yang dibuat pada Ogos 2018 di mana dia mengenakan pakaian wanita ketika majlis doa selamat yang diadakan di Wisma Nur Sajat, Seksyen 16 Shah Alam.

Meluahkan rasa kecewa dengan apa yang berlaku, menerusi perkongsian terbaru, Sajat mengenang nasib dirinya apabila ditangkap kerana bersedekah.

Sajat berkata lagi mungkin orang ramai lebih suka dia melakukan kerja kotor daripada melakukan amal kebajikan. Ujarnya, mungkin dia tidak layak dalam agama Islam.

Jelas Sajat lagi, meskipun dia melakukan amal kebajikan dengan bersedekah tetapi dikatakan mempermainkan agama. Sajat turut mempersoalkan dimana salahnya apabila berpakaian wanita sedangkan sudah mempunyai kemaluan wanita.

“Orang macam saya ini tak layak untuk hidup macam orang biasa! Memang kena duduk kat lorong, buat kerja massage atau pun melacur online!

“Buat sedekah tu adalah mainan agama! Pakai perempuan pulak(pakaian sopan )..Walaupun dah mempunyai kemaluan wanita!” tulisnya.

Meskipun sudah melaksanakan tanggungjawab dengan membayar zakat dan segala cukai namun dia ditindas dan tidak mendapat hak asasi manusia.

“Nasib nasib bayar zakat,bayar lhdn ,bayar tax,bayar gst!Tapi saya tak dapat hak asasi manusia!! Semua kena tindas!” katanya lagi.


“Mungkin Allah Kurniakan Anak Untuk Tebus Kesalahan Lalu”

Baru menimang cahaya mata keempatnya, El Issac Yamani yang dilahirkan pada 11 November tahun lalu, penyanyi Datuk Jamal Abdillah akui membesarkan dua anak di usia 62 tahun merupakan tanggungjawab berat.

Jamal berkata isterinya iaitu Datin Zai Khairuddin turut letih menguruskan dua anak mereka yang masih kecil. Namun, Jamal menganggap anak-anaknya itu anugerah dikurniakan Allah bagi menebus segala kesilapan lalu.

“Saya pun ada juga membantu dia dalam menguruskan anak-anak. Saya bersyukur di usia sekarang ini masih dianugerahkan cahaya mata dan ia pasti datang dengan tanggungjawab yang besar untuk saya membesarkan mereka.

“Mungkin ini sesuatu yang Allah kurniakan (anak-anak) untuk saya menebus segala kesalahan-kesalahan masa lalu. Tapi tanggungjawab ini memang berat tapi saya tetap bersyukur,” katanya.

Jamal mendirikan rumah tangga dengan isterinya pada April 2017 dan dikurniakan dua cahaya mata. Jamal turut mempunyai dua anak lelaki iaitu Osama Yamani, 20, dan Ahmad Zaki Yamani, 15 menerusi perkahwinan terdahulu.


Anak Tiri Nafi Ziela Jalil Perampas, Sayang Macam Ibu Sendiri

Baru-baru ini hangat diperkatakan mengenai pelakon dan penerbit terkenal, Datuk Ziela Jalil yang mendedahkan sudah dua tahun berkahwin dan hidup bermadu. Namun, ada netizen mengecamnya serta mengatakan pelakon itu seorang perampas.

Tampil mempertahankan Ziela, anak tirinya yang dikenali sebagai Najwa meminta agar orang ramai menghentam ibu tirinya itu. Kata Najwa, dia dan adik beradik menyayangi Ziela seperti ibu kandung mereka.

BACA: Ziela Jalil Akui Hampir Dua Tahun Bermadu, Pilih ‘Datuk’ Sebagai Suami

“Kami baik-baik saja dengan mama Ziela, kami menyayangi seperti ibu kami sendiri. Berhenti bercakap mengenai rampas la apala.

“Perkahwinan mereka adalah rahmat bagi kami. Ibu saya baik-baik saja. Dan berhenti menyerang mama kerana dia bukan perampas,” tulisnya.

Dalam pada itu, Najwa turut meluahkan rasa syukur kerana dilimpahi dengan kasih sayang daripada dua orang wanita. Ujarnya, tiada salahnya untuk mereka berkongsi kasih sayang.

“Betul, anak mana yang suka ada dua ibu? Tetapi Alhamdulillah Tuhan mengurniakan saya dua orang ibu yang cantik dan saya diberkati kerana keberadaannya.

“Kami dalam keadaan baik. Tak salah untuk kita kongsi kasih sayang dengan sekarang ibu tunggal yang banyak memberi semangat dan kasih sayang terhadap ayak kami,” katanya.


Bimbang Buat Perkara Tak Elok, Keluarga Minta Usop Balik Kampung

Baru sahaja memulakan kehidupan baharu di Kuala Lumpur, penyanyi Usop terpaksa pulang ke kampung halamannya di Kulim, Kedah susulan perlaksanaan Perintah Kawalan Pergerakan (PKP).

Usop berkata dia diminta pulang oleh kedua ibu-bapanya ke kampung keran bimbang dia tinggal berseorangan di Kuala Lumpur.

“Tapi tahun ini saya nekad untuk duduk di rumah sewa bersama pengurus dan rakan. Pertama kali saya duduk berjauhan dengan keluarga.

“Mula-mula itu, ibu bapa saya memang berat hati nak biarkan saya tinggal di KL. Mereka risau kalau saya buat perkara tak elok tapi saya ini bukan orang yang buat benda merapu. Kalau habis kerja, balik rumah terus. Bila dah duduk sendiri, baru ada tanggungjawab..kena berjimat cermat,” katanya.

Usop berkata dia terpaksa bergegas pulang ke kampung sebaik sahaja selesai menjalani rakaman sebuah program pada malam Selasa lalu kerana bimbang tidak sempat merentas negeri sebelum PKP.

Menurut Usop dia sepatutnya menjalani penggambaran sebuah drama selama sebulan di Kuala Lumpur terpaksa ditunda kerana PKP.


Individu Ini Minta Ayda Jebat Cerai Dengan Nabil Mahir

Selamat diijabkabulkan pada 1 Januari lalu, pasangan selebriti pelakon Ayda Jebat dan suaminya Nabil Mahir dilihat tidak lokek berkongsikan momen bahagia mereka di media sosial untuk tatapan umum.

Bagaimanapun, tiada angin tiada ribut seorang netizen memberikan mesej yang agak biadap dan keterlaluan meminta Ayda bercerai dengan suaminya dan berkahwin dengan pelakon Zul Ariffin.

Paparan mesej oleh netizen menggunakan nama @amir_akrhonian itu dikongsikan oleh Ayda menerusi satu entri di Insta Story semalam. Individu itu berkata lebih baik jika Ayda berkahwin dengan Zul.

“Ceraikan jelah suami awak tu…Lagi baik kahwin dengan Zul Ariffin,” tulis individu berkenaan.

Dalam entri itu, Ayda nyata terkilan dengan mesej yang dihantar dan tidak menyangka masih ada lagi individu seperti itu.

Sebelum ini pernah timbul gosip mengatakan wujud cinta lokasi membabitkan Ayda dan Zul selepas drama Rindu Awak 200%.

Bagaimanapun, kedua-duanya menafikan dakwaan itu sebaliknya menganggap hubungan mereka hanyalah rakan sekerja.


Sudah 47 Tahun, Che Ta Dedah Tak Pernah Minum Air Kosong

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana mengagumi Che Ta yang tetap nampak muda meskipun usia hampir mencecah 50 tahun.

Namun, pendedahan Che Ta ini ternyata mengejutkan ramai apabila pelakon itu memberitahu dia tidak pernah mengamalkan minum air kosong.

BACA: Usia Cecah 50 Tahun, Che Ta Terkejut Ditawar Jadi Duta Produk Kecantikan

“Sejak dulu lagi saya memang tak amalkan minum air putih atau air kosong. Bukan apa, saya seperti tak boleh telan jika air kosong sahaja.

“Setiap pagi bangun tidur saya terus minum nescafe ais kaw dan biasanya saya akan minum teh dan minuman manis yang lain,” katanya.

Bagaimanapun, Che Ta berkata baru-baru ini dia mendapat kesedaran dan mengamalkan minum air putih selepas suaminya, Zain Saidin dimasukkan ke hospital kerana penyakit batu karang.

“Saya mula bimbang dan takut bila Zain kena batu karang sedangkan dia seorang yang menjaga kesihatan dan kurang minum minuman manis.

“Saya pun mendapat kesedaran dan cuba belajar untuk minum air putih sekarang bagi menjaga kesihatan lebih-lebih lagi usia yang sudah meningkat ini,” katanya.


Redza Rosli Doakan Ayda Jebat Bahagia Bersama Suami

Meskipun berdepan kegagalan dalam hubungan cinta sebelum ini, bagaimanapun pelakon Redza Rosli berkata dia tidak pernah serik untuk bercinta lagi.

Ujarnya, pengalaman gagal dalam bercinta adalah lumrah untuk setiap manusia serta berharap akan bertemu dengan pasangan terbaik untuk dirinya suatu hari nanti.

“Buat masa ini saya bukannya trauma, semua orang akan mengalami pengalaman pahit dan manis, semua orang akan laluinya.

“Saya bukan takut, tiada istilah cinta mati. Cuma tunggu masa sesuai dan tepat pada masanya. InsyaAllah saya akan jumpa orang yang terbaik,” katanya.

Hubungan cintanya dengan pelakon dan penyanyi Ayda Jebat terputus ditengah jalan, bagaimanapun Redza mendoakan kebahagiaan bekas kekasihnya yang baru sahaja melangsungkan perkahwinan.

“Kepada Ayda saya ucapkan selamat pengantin baru, semoga perkahwinan yang dibina berkekalan. Saya doa yang baik-baik, sukses, semoga berjaya dalam karier dan alam perkahwinan,” katanya.


Ayda Jebat Dedah Suami Suka Pakai Baju Tidur Koyak

Selamat diijabkabulkan pada 1 Januari lalu, pasangan selebriti pelakon Ayda Jebat dan suaminya Nabil Mahir dilihat tidak lokek berkongsikan momen bahagia mereka di media sosial untuk tatapan umum.

Terbaru, Ayda berkongsikan video memaparkan suaminya sedang leka menggunakan komputer riba sewaktu mereka sedang berbulan madu di Langkawi. Namun, apa yang menjadi perhatian, penyanyi itu mendedahkan suaminya memakai sehelai baju yang berlubang besar di bahagian belakangnya.

Menurut Ayda, kebiasaannya pengantin baru yang berbulan madu akan bersiap cantik dan memakai pakaian baru, namun lain dengan suaminya.

“Inilah perbezaan baju tidur honeymoon perempuan VS baju tidur honeymoon lelaki. Perempuan bukan main semua beli baru! Lelaki? Hahaha!,” tulisnya.

Diruangan komen, rata-rata netizen terhibur dengan perkongsian Ayda dan sempat mengusik pasangan pengantin baru itu.


Sajat Alami Tekanan Sampai Makan Ubat Tidur

Sejak beberapa hari lalu, nama usahawan kosmetik sensasi, Sajat Kamaruzzaman kembali menjadi bualan ramai selepas memuat naik video pendedahan ditahan oleh Jabatan Agama Islam Selangor (JAIS).

Menerusi perkongsian itu, Sajat meluahkan rasa kesal kerana telah dilayan dengan tidak wajar meskipun sudah tampil memberikan kerjasama untuk siasatan pihak JAIS. Bagaimanapun, perkongsiannya itu hanya mengundang kecaman netizen.

Terbaru, Sajat dilihat ada memuat naik perkongsian di Insta Story mendedahkan mengalami tekanan perasaan sehingga terpaksa makan ubat tidur selama empat hari berturut-turut.

Sajat turut meluahkan dia hanya mahukan ketenangan dan kebahagiaan seperti keluarga lain. Dalam entri tersebut, Sajat turut berkongsikan fotonya memakai alat pernafasan di sebuah pusat perubatan.

“Bila mati..semua akan tenang. 2021 aku nak tenang, aku nak bahagia. Aku nak hidup macam keluarga lain..Insyallah. Terima kasih. Buat saya makin dekat dengan tarikh mati saya,” tulisnya.

Terdahulu, Sajat memaklumkan dia ditahan di Pusat Penahanan Sementara, Kuala Kubu Bahru. Ujarnya, siasatan dilakukan susulan laporan yang dibuat pada 23 Ogos 2018 di mana dia mengenakan pakaian wanita ketika majlis doa selamat yang diadakan di Wisma Nur Sajat, Seksyen 16 Shah Alam.


Anak Kazar Dituduh Rampas Suami Puteri Sarah?

Sebelum ini hangat diperkatakan mengenai kemelut rumah tangga Puteri Sarah Liyana dan suaminya, pelakon dan pengarah terkenal Syamsul Yusof yang masih dalam fasa memperbaiki hubungan.

Bagaimanapun, tiada angin tiada ribut nama anak kepada pelakon veteran, Kazar iaitu Ira Kazar tiba-tiba menjadi perbualan hangat dalam kalangan pengikut Instagram pelakon itu.

BACA: Puteri Sarah & Suami Sudah Berbaik, Mula Masuk Kelas Agama

Difahamkan, semuanya bermula apabila seorang individu menggunakan nama akaun @nur.afifah53 mempersoalkan penampilan aktres berusia 35 tahun itu yang dikatakan meniru Ira.

Komen individu tersebut sekaligus menimbulkan dakwaan netizen adakah Ira merampas suami Puteri Sarah.

Puteri Sarah berkata, dia sudah banyak kali mendapat komen dan mesej peribadi (DM) daripada individu tidak dikenali dengan menggunakan akaun berbeza.

“Nama akaun berbeza-beza, cara dia komen dan gaya bahasa digunakan sama. Malah, seolah-olah tahu semua perkara yang terjadi antara saya dan Syamsul. Sedangkan saya tidak pernah kongsi kepada umum isu dalaman kami.

“Kami sekarang sudah tutup buku lama. Tahun ini adalah tahun baru untuk kami baiki hubungan. Buang yang keruh dan ambil yang jernih.

“Jika dengan cara ini individu di sebalik akaun itu mahu menjatuhkan saya, ia tidak akan berlaku,” katanya.

Terdahulu, Sarah berkata dia tidak teragak-agak untuk membuat laporan polis terhadap individu yang melakukan provokasi dan memanipulasi isu masalah rumah tangganya.


“Kalau Dikira-Kira Dari Tahun 2013, Saya Sudah Jutawan”

Sering menjadi wajah atau duta produk tempatan, pelakon dan pelawak Achey berkata dia berhasrat untuk terus maju dalam pernigaan sendiri pula selepas ini.

Kini sudah memahami serba sedikit selok-belok perniagaan, Achey berkata dia bercadang untuk mengusahakan perniagaan kedai runcit tahun ini. Menurut Achey dia sudah lama mempunyai keinginan tersebut namun terkandas susulan PKP.

“Insya-Allah, saya memang sudah lama ingin menjalankan perniagaan kedai runcit. Contohnya Lan Solo pun ada kedai runcit. Tahun ini, banyak perancangan perniagaan yang terkandas. Sebelum ini saya cakap nak buka kedai aksesori motosikal, namun tidak dapat dilaksanakan sebab Perintah Kawalan Pergerakan (PKP).

“Jadi untuk perniagaan kedai runcit, saya sudah tengok beberapa kawasan. Insya-Allah, doakan yang baik-baik,” katanya.

Achey berkata dia belum lagi memegang status seorang jutawan, namun jika dikira pendapatan diperolehnya sejak mula berkecimpun dalam dunia seni, dia sudah bergelar seorang jutawan.

“Kalau dikira-kira dari tahun 2013, saya sudah jutawan tapi sejak kebelakangan ini susut sedikit pendapatan. Bukan hanya kesan daripada PKP, tapi saya banyak tanggungan terutama ibu bapa dan mentua.

“Adik-beradik pun kalau ada masalah kewangan saya akan tolong. Tapi, saya bukan boleh tolong semua. Saya akan tanya mereka susah dari segi apa, kalau boleh bantu saya akan bantu,” katanya.


“Saya Hanya Budak Kampung, Dulu Nak Lepak RM5 Pun Tak Ada”

Dinobat sebagai Bintang Paling Popular (ABPBH33) dan memenangi Top Top MeleTOP Lelaki di Anugerah MeleTOP ERA, ternyata 2020 merupakan tahun terbaik buat penyanyi dan komposer muda Haqiem Rusli.

Tidak pernah terfikir akan merasai nikmat kejayaan yang dikecapinya kini, Haqiem berkata dahulu dia hanyalah seorang budak kampung. Namun, sejak tiga tahun lepas kehidupannya berubah.

BACA: Haqiem Rusli Mahu Wanita Berhijab Dalam MV, Sweet Qismina Tak Kecil Hati

“Saya tak pernah jangka. Saya pun tak sangka semua ni berlaku dalam hidup saya. Suatu masa dahulu, saya hanya budak kampung tiba-tiba segalanya berubah 360 darjah.

“Jujur saya katakan, dulu kalau saya nak lepak RM5 pun saya takda. Dalam 2017, semuanya berubah,” katanya.

Meskipun ramai menanganggap kontroversi sebelum ini merupakan batu loncatan bagi kejayaannya sekarang, namun bagi Haqiem segalanya telah diatur dengan baik oleh yang maha Esa.

“Betul tu, sebab tu saya kata perjalanan hidup ini memang telah diatur. Mungkin segala yang berlaku itu adalah proses kematangan saya. Allah nak bagi saya jatuh untuk saya mengetahui apa erti kehidupan ini,” katanya.


“Cukuplah Menyiksa Saya Selama Empat Tahun Bercerai”

Baru-baru ini, hangat diperkatakan mengenai dakwaan pelakon Fatin Afeefa apabila anak perempuannya, Ivy Herra Sophia bercerita mendakwa dia dan bapanya, Adam Shahz tidur sebilik dengan teman wanitanya.

Enggan mengulas lanjut mengenai dakwaan Fatin itu, Adam berkata dia nekad mengambil tindakan saman ke atas bekas isterinya yang mengaibkannya. Ujarnya, dia sudah lama bersabar namun kali ini dia tidak hanya akan berdiam diri sahaja.

BACA: Dakwa Difitnah, Adam Shahz Nafi Bawa Anak Tidur Sebilik Dengan Kekasih

“Cukuplah menyeksa saya selama lebih empat tahun kami bercerai. Saya sudah lama bersabar, tetapi nampaknya Fatin sengaja mahu menguji kesabaran saya.

“Saya tidak mahu memanjangkan isu ini. Jalan terbaik adalah membawa kes ke mahkamah. Di sana, saya akan menjelaskan segala-galanya termasuk bukti sekali,” katanya kepada BH Online.

Dalam pada itu, Adam kecewa apabila bekas isterinya itu membangkitkan hal nafkah anak mereka. Ujarnya, dia pernah meminta bekas isterinya itu membawa perkara berkenaan ke muka pengadilan jika tidak berpuas hati, namun masih tiada sebarang tindakan daripada Fatin.

“Berhubung tuntutan nafkah yang dibangkitkan, perkara ini juga hanya akan didedahkan dalam mahkamah. Sebelum ini, saya pernah minta Fatin membuka fail jika benar saya berada di pihak yang salah.

“Tetapi, sudah lebih empat tahun bercerai, tiada sebarang tindakan yang diambil. Oleh kerana dia enggan mengambil sebarang tindakan, jadi biarlah saya yang memulakan langkah,” katanya.


Sajat Mengaku Buat Pembedahan Tukar Jantina?

Minggu lalu hangat diperkatakan apabila tular video memaparkan usahawan kosmetik, Sajat Kamaruzzaman yang menangis teresak-esak dengan tangan bergari. Perkara itu sekaligus menimbulkan tanda tanya di kalangan netizen tentang perkara sebenar yang berlaku.

Tampil mendedahkan perkara sebenar, Sajat mendakwa dia telah diperlakukan sedemikian rupa oleh Pegawai Jabatan Agama Islam Selangor (JAIS) dan turut ditahan di Pusat Penahanan Sementara, Kuala Kubu Bahru.

Sajat turut meluahkan rasa kesal kerana merasakan dia telah dilayan dengan tidak wajar meskipun sudah tampil memberikan kerjasama untuk siasatan pihak JAIS.

Sajat berkata siasatan dilakukan susulan laporan yang dibuat pada 23 Ogos 2018 di mana dia mengenakan pakaian wanita ketika majlis doa selamat yang diadakan di Wisma Nur Sajat, Seksyen 16 Shah Alam.

“Hak saya sebagai manusia yang telah memberi kerjasama telah direman ditahan di pusat tahanan sementara di Kuala Kubu bahru.

“Sepatutnya surat jamin yang dikeluarkan pihak mahkamah itu dilengah-lengahkan oleh Mahkamah Syariah . Saya berhak diberi hak asasi kemanusiaan untuk hidup seperti manusia yang lain juga,” luahnya.

Dalam pada itu, Sajat turut mendakwa pihak JAIS seolah-olah telah melengah-lengahkan urusan surat jaminan dan turut menyebabkan kecederaan serta digari sehingga mengalami bengkak di bahagian badan kerana bergelut untuk mempertahankan diri.

Namun, apa yang mengejutkan netizen apabila Sajat membuat luahan di Insta Story didiskriminasi sesetengah pihak hanya kerana penampilannya sebagai wanita.

Malah, Sajat menulis mengenai dirinya yang mendakwa sudah membuat pembedahan jantina seperti yang diperkatakan oleh netizen sebelum ini.

Bagaimanapun, tidak dapat dipastikan sama ada ianya penulisan di Insta Story atau sekadar monolog dalaman tentang persepsi orang ramai terhadap dirinya.

Dalam satu lagi perkongsian, Sajat berkata dia berada dalam keadaan tertekan serta bertanyakan kepada netizen adakah dia patut keluar dari agama barulah ramai yang akan gembira.

Sementara itu, Sajat turut dilihat berkongsi pandangan netizen yang juga tidak bersetuju dengan layanan yang diberikan oleh pihak JAIS kerana Sajat hadir dengan cara baik dan memberi kerjasama untuk membantu siasatan.


Penggiat Seni Terbeban Dengan PKP, Seniman Syor Kembalikan Moratorium

Akur dengan Perintah Kawalan Pergerakan (PKP) selama 14 hari di enam negeri mulai 12 tengah malam ini, bagaimanapun Presiden SENIMAN, Zed Zaidi, berkata penggiat seni yang terkesan dengan penularan COVID-19, makin terbeban dengan situasi semasa.

Susulan itu, SENIMAN menyarankan kerajaan melaksanakan semula moratorium dan diskaun penggunaan tenaga elektrik kepada penggiat seni yang terjejas sejak gelombang pertama pandemik COVID-19.

“Walaupun akur dengan pelaksanaan PKP bagi mengekang penularan COVID-19, namun, berita itu sebenarnya menambahkan lagi bebanan penggiat seni yang hidup susah berikutan pandemik ini sejak gelombang pertama lagi.

“Ada penggiat seni yang baru hendak bernafas dengan berniaga kecil-kecilan, diuji dengan pelaksanaan PKP kali kedua ini. Saya harap kerajaan dapat menimbang mengembalikan semula moratorium dan diskaun untuk penggunaan elektrik seperti yang pernah diberi,” katanya kepada BH Online.

Kata Zed lagi, persatuan tidak mahu berlaku kes umah milik penggiat seni dilelong atau kenderaan ditarik berikutan sukar untuk membayar balik pinjaman.

“Namun, jika kerajaan berhasrat melaksanakan moratorium, diharap dapat memberi penjelasan terperinci. Pernah berlaku keadaan di mana bank menjadikan pemberian moratorium sebagai alasan untuk menyekat pinjaman yang hendak dibuat pada masa akan datang.

“Bank menganggap kami masih berhutang dan maklumat ini dimasukkan dalam senarai agensi pelaporan kredit (APK), CTOS Data System Sdn Bhd (CTOS) atau Sistem Maklumat Rujukan Kredit Pusat (CCRIS).

“Maklumat ini harus dijelaskan kerana secara tidak langsung, ia menyukarkan penggiat seni jika situasi itu menimpa mereka,” dakwanya.


Hannah Delisha Padam Lebih 800 Gambar Free Hair, Tak Tutup Aurat

Membuat keputusan untuk berhijab sejak September lalu, ramai yang memuji penampilan terbaru pelakon Hannah Delisha yang dilihat lebih cantik dan manis apabila menutup aurat.

Setelah hampir empat bulan berhijab, Hannah telah memadam gambar free hair dan mendedahkan aurat di akaun Instagram miliknya.

Tindakan Hannah itu dipercayai selepas ada netizen meninggalkan komen meminta pelakon itu memadam gambar memaparkan dirinya tidak bertudung sebelum ini.

Seorang netizen memberitahu, Hannah sudah memadam lebih 800 keping gambar dan kini hanya tinggal 200 lebih sahaja gambar untuk tatapan umum.

Terdahulu, Hannah mengakui dia semakin tenang menjalani kehidupan. Tidak risau lagi tentang soal rezeki, Hannah percaya semyanya sudah diatur oleh Allah.


Ayda Jebat Terharu Suami Jadi Imam Ketika Berbulan Madu

Selamat diijabkabulkan pada 1 Januari lalu, pasangan selebriti Ayda Jebat dan Nabil Mahir dikhabarkan sedang bercuti menikmati bulan madu mereka di Langkawi.

Bagaimanapun, satu perkongsian video oleh Ayda di Insta Story menjadi perhatian ramai memaparkan Nabil mengimamkan solat mereka berdua.

BACA: Ayda Jebat, Nabil Mahir Terpaksa Batal Majlis Resepsi Di Langkawi

Dalam entri tersebut, Ayda meluahkan rasa terharu dan merasakan dirinya sangat bertuah dikurniakan suami seperti Nabil yang boleh membimbingnya ke jalan yang diredhai.

Terdahulu, Ayda sah bergelar isteri kepada pengacara Nabil dalam satu majlis diadakan secara sederhana di Masjid Al-Taqwa, Taman Tun Dr. Ismail.

Ayda berkata dia sudah bersedia untuk menggalas tanggungjawab sebagai isteri dan tidak menolak seandainya cepat dikurniakan cahaya mata. Malah, pasangan itu juga berhasrat untuk memiliki 13 orang cahaya mata.


Siti Nurhaliza Kongsi Video Proses IVF, Akui Banyak Kali Menangis

Sempena ulang tahun kelahirannya yang ke-42, penyanyi nombor satu negara, Datuk Seri Siti Nurhaliza berkongsikan video istimewa beliau menjalani proses rawatan kesuburan In Vitro Fertilisation (IVF) untuk kehamilan kedua.

Video tersebut dimuat naik olehnya menerusi saluran YouTube miliknya. Menurut Siti, proses kali kedua ini agar mendebarkan memandangkan sudah beberapa kali gagal ketika menjalani proses tersebut.

“Rasa sama macam Aafiyah dulu. Cuma tinggal lagi masa Aafiyah dulu tak adalah nak menangis banyak sangat. Tetapi kali ini, ada. Saya menangis lebih sikit,” katanya.

Menerusi video berkenaan, Siti turut berkongsikan beberapa prosedur persenyawaan in-vitro (IVF) yang gagal selama ini. Siti turut berkongsikan proses suntikan IVF yang dilakukan pada 14 Ogos 2020 yang jatuh pada hari Jumaat.

Ujarnya, selepas suntikan tersebut dia perlu berehat di rumah selama 10 hari. Malah Siti juga perlu berhati-hati dalam setiap pergerakan termasuk solat dalam keadaan duduk.

“Proses sama macam proses kehamilan Siti Aafiyah, melalui proses IVF. Cuma kali ini lebih simple sebab baby tu dah ada, dia sama tarikh dengan Aafiyah, cuma Aafiyah saya mulakan dengan cucuk dan sebagainya.

“Tapi kali ini saya cuma makan beberapa ubat bagi persediaan untuk baby itu masuk dalam perut saya,” katanya.

Pada Disember lalu, segalanya terjawab apabila Siti sendiri mengesahkan bahawa dirinya sedang hamil anak kedua dan usia kandungannya kini sudah mencecah lima bulan.

Malah, Siti mendedahkan bahawa bayi keduanya itu sebenarnya merupakan kembar kepada anak sulungnya, Siti Aafiyah, namun embrio tersebut disimpan terlebih dahulu.


Dakwa Difitnah, Adam Shahz Nafi Bawa Anak Tidur Sebilik Dengan Kekasih

Sejak patang tadi, hangat diperkatakan mengenai dakwaan pelakon Fatin Afeefa apabila anak perempuannya, Ivy Herra Sophia bercerita mendakwa dia dan bapanya, Adam Shahz tidur sebilik dengan teman wanitanya.

Memilih untuk berdiam diri kerana mahu membawa perkara itu ke mahkamah, Adam mengakui dirinya bukanlah baik tetapi tidaklah sampai melakukan perkara tak senonoh di depan anak.

BACA: Fatin Afeefa Bengang Anak Dedah Bekas Suami Tidur Sebilik Dengan Teman Wanita?

“Saya tak nak beri kenyataan sebab nak bawa perkara itu ke mahkamah. Apa yang dikatakan pihak sana (Fatin) itu fitnah! Saya sedar, diri bukan la baik sangat tapi tidaklah sampai saya nak buat perkara tak senonoh depan anak.

“Apa-apa pun, tak ada apa yang saya boleh komen lebih lanjut dan kita biarkan mahkamah yang menentukan nanti,” katanya.

Terdahulu, Fatin dilihat ada memuat naik beberapa perkongsian kapsyen di Insta Story seolah berang dan marah dengan apa yang berlaku.

Bagaimanapun, tidak lama kemudian Fatin dilihat telah memadam semua perkongsian tersebut serta memohon maaf kerana terpaksa membuka cerita mengenai hal rumah tangganya kepada umum.


Siti Elizad Takut Suami Bosan Belum Ada Rezeki Bagi Zuriat

Menerusi perkongsian di Instagram, pelakon Siti Elizad memberitahu hasrat untuk berpindah ke rumah baharu bersama anak sulungnya tidak kesampaian selepas mengalami keguguran pada November tahun lalu.

Memuat naik entri sempena ulang tahun keenam perkahwinannya, Elizad berharap suaminya, Shamsul Baharin Rahman tidak bosan dengannya kerana masih belum ada rezeki lagi untuk memberikan zuriat.

BACA: Elizad Berang Wanita Tawar Diri Jadi Madu, Mahu Kandungkan Zuriat Suami

“Kami beli rumah ini pada tahun 2018 dengan harapan tahun 2021 rumah ini siap dan kami sudah ada zuriat sendiri. Nampaknya masih lagi kita berdua sayangku. Nampaknya isteri awak ini terpaksa jadi ‘bayi kecil’ untuk memeriahkan keluarga kita.

“Saya harap sangat awak tidak bosan dengan saya memandangkan isteri awak ini belum ada rezeki untuk beri zuriat. Selamat menyambut ulang tahun perkahwinan keenam. Terima kasih selalu layan, sabar dan melindungi saya,” tulisnya.

Pada November lalu, Elizad berkongsi berita duka apabila mengalami keguguran selepas menjalani rawatan kesuburan in-vitro (IVF). Meskipun keguguran, Elizad meluahkan rasa syukur sempat merasai nikmat menjadi ibu walaupun selama beberapa hari.


“Ramai Cakap Tipu Sakit, Tapi Saya Dah Tahap Kritikal”

Umum mengetahui sebelum ini penyanyi Elyana mengesahkan menghidap kanser limfoma. Bulan lalu, Elyana memaklumkan kanser yang dihidapinya sejak 10 tahun lalu itu hampir memasuki tahap lima.

Malah, Elyana berkata doktor memaklumkan sel kanser berkurangan namun kini ia turut menyerang dan merebak ke beberapa organ badannya seperti rahim, hati dan pangkal paha.

BACA: Kanser Elyana Hampiri Tahap Lima, Merebak Ke Rahim, Hati & Pangkal Paha

Hanya kerana tidak pernah berkongsikan kesakitan dialaminya di media sosial, Elyana berkata ada yang tidak percaya dengan sakit yang dialaminya, malah ada yang tergamak menuduhnya menipu.

“Terus terang saya katakan, depan kamera saya akan kelihatan sebegini. Saya akan nampak ok, saya tak akan tunjuk yang saya sakit sekalipun, sampai bila bila. Saya minta maaf. Saya tahu ramai juga yang macam tak percaya saya sakit, ataupun saya tipu saya sakit.

“Sakit ni bukan main main. Ada sesetengah orang, selagi mereka tak nampak depan mata, selagi itu mereka takkan percaya,” katanya.

Menerusi satu temubual bersama MHI (Malaysia Hari Ini), Elyana berkata dia tidak akan sesekali menunjukkan kesakitannya kerana dikenali sebagai seorang penghibur bukan mahu meminta simpati.

“Tapi saya minta maaf awal-awal , saya takkan tunjuk sakit depan kamera. Saya seorang penghibur, saya nak menghiburkan orang, saya bukan nak orang simpati pada saya.

“Saya cuma nak doa orang-orang luar sana untuk saya. Saya nak mereka ingat nama saya dalam doa mereka,” katanya.

Dalam pada itu, menerusi temubual tersebut Elyana tidak dapat menahan sebak kerana tidak dapat menggambarkan kesakitan yang dialaminya dan mengakui dia sudah berada di tahap kritikal.

“Tapi, di belakang kamera , saya sebenarnya sakit, saya struggle sangat!. Macam pesakit kanser lain juga, saya sakit sepanjang masa. Tahap saya bukan tahap yang rendah lagi.

“Saya dah tahap yang kritikal. Saya kena teruskan hidup dengan kehidupan yang positif. Saya taknak fikir yang saya sakit, ia akan menyakitkan saya lagi. Saya akan buat macam biasa, positifkan diri. Kalau perlu buat kimo lagi, saya akan buat,” katanya.


Fatin Afeefa Bengang Anak Dedah Bekas Suami Tidur Sebilik Dengan Teman Wanita?

Sejak malam tadi hangat diperkatakan apabila pelakon Fatin Afeefa memuat naik video perbualan antaranya bersama anak perempuanya di Insta Story miliknya .

Perkongsian itu ternyata mengejutkan ramai peminat apabila anaknya, Ivy Herra Sophia, 5 tahun mendedahkan bahawa dia tidur sebilik bersama ayahnya, seorang wanita dan seorang lagi nama yang turut disebut.

Fatin turut sempat bertanyakan kepada anaknya adakah mereka tidur sebilik dan jawapan diberikan oleh anaknya itu sangat mengejutkan apabila dia menjawab ya.

“Ivy tidur dengan daddy, aunty Candy, dengan abang Danial,” kata anaknya di dalam video itu.

Menerusi beberapa perkongsian lain, Fatin dilihat memuat naik skrin panggilan video itu berserta kapsyen seolah berang dan marah dengan apa yang berlaku.

“Selama ini saya sering dilabel sebagai jahat tapi saya tak pernah babitkan anak saya dalam hubungan cinta.

“Saya tak pernah bawa anak saya untuk tidur bersama dengan orang yang belum saya berkahwin di dalam bilik yang sama. Tolong jangan kacau anak saya dan biarkan dia,” luahnya.

Tidak hanya setakat itu, Fatin turut memuat naik perbualan WhatsApp bersama bekas suaminya bertanyakan mengenai hal itu serta mempersoalkan perbuatan tersebut tidak sepatutnya dilakukan depan anak-anak.

Dalam beberapa perkongsian lagi, Fatin turut mendakwa mempunyai video penuh perbualan bersama anak perempuannya.

Katanya lagi, itu serta mengajak bekas suaminya untuk menyelesaikan masalah tersebut termasuklah nafkah yang tidak pernah diterimanya sejak 4 tahun lalu.

Bagaimanapun, tidak lama kemudian Fatin dilihat telah memadam semua perkongsian tersebut serta memohon maaf kerana terpaksa membuka cerita mengenai hal rumah tangganya kepada umum.

Fatin Afeefa mendirikan rumah tangga dengan Adam Shahz pada 2013 namun bercerai pada 2017. Hasil perkahwinan tersebut mereka dikurniakan dua cahaya mata iaitu Adam Aish Arrian dan Ivy Herra Sophia.


Nora Danish Sedih Anak Minta Tidur Asing

Anak bongsunya, Mohamed Neqayl Nedim atau lebih mesra dipanggil Ney Ney bakal memasuki usia 3 tahun tidak lama lagi, pelakon Nora Danish meluahkan rasa tersentuh kerana terlalu cepat anak kesayangannya itu membesar.

Menerusi satu perkongsian di Instagram, Nora berkata Ney Ney sudah pandai berdikari apabila kini tidur dengan abangnya dan tidak lagi mahu tidur sekatil bersamanya dan suaminya, Nedim Nazri.

BACA: Anak Sulung Dah 12 Tahun, Nora Danish Tak Izinkan Ada Akaun Instagram

“Sekarang dah pandai nak tidur dengan abang, tapi masih satu bilik dengan mommy & daddy la. Cepatnya dah berdikari,” tulisnya.

Nora dilihat turut memuat naik beberapa video di Instagram miliknya memaparkan Ney Ney yang sangat petah bercakap walaupun baru berusia 3 tahun.

Perkongsian Nora itu mendapat pelbagai reaksi daripada netizen yang memuji kebijaksanaan Ney Ney serta bertanyakan bagaimana cara Nora mengajar anaknya bercakap kerana ada antara anak mereka masih lagi tidak pandai bertutur.

Nora mendirikan rumah tangga bersama dengan Nedim pada tahun 2017 dan dikurniakan seorang cahaya mata iaitu Ney Ney kini berusia 3 tahun.


Zainol Macwilson Serah Pada Zahirah, Aiman Beri Nama Cucu

Berkongsikan perasaan gembira apabila menimang cucu sulung hasil perkahwinan anaknya, Zahirah dan Aiman Hakim, pelakon Zainol Macwilson terharu dan berbangga apabila kini bergelar datuk.

Ditanya mengenai nama cucunya, Zainol berkata Zahirah dan Aiman ada bertanyakan  nama sesuai untuk diberikan, namum dia menyerahkan pada anak dan menantunya untuk memberikan nama.

“Syukur kedua-duanya iaitu anak dan cucu saya sihat. Cuma, nama masih belum ada dan mereka ada juga tanya pada saya nama yang sesuai untuk diberikan.

“Namun saya serahkan kepada mereka sendiri untuk memberi nama. Kalau saya beri pun, mereka pasti ada pilihan sendiri. Tapi, saya seronok tatap gambar cucu yang dikirim mereka menerusi WhatsApp,” katanya.

Dalam pada itu, Zainol turut meluahkan rasa sedih kerana tidak berpeluang menatap wajah cucunya di depan mata. Namun, Zahirah memintanya bersabar serta jangan bimbang kerana dia dijaga dengan baik oleh ibu dan adik beradiknya.

Saya pujuk hati dan apabila mereka balik ke Malaysia nanti, giliran saya pula yang layan. Namun, saya masih belum pasti bila mereka akan balik ke sini.

“Lagipun kena tengok juga pada penerbangan kalau ada. Yang paling dirisaukan ialah mereka dan cucu saya akan kena buat ujian Covid-19 dan jalani kuarantin.

“Jadi, biarlah cucu saya membesar dahulu. Lagipun, Aiman dapat visa agak lama dan tak perlu dirisaukan sangat.

“Sebagai ayah, saya mewakili Zahirah dan Aiman, rasa begitu terharu di atas ratusan ucapan tahniah dan doa daripada peminat-peminat kami bertiga. Terima kasih,” katanya.


Ayda Jebat, Nabil Mahir Terpaksa Batal Majlis Resepsi Di Langkawi

Pengacara Nabil Mahir memaklumkan dia dan keluarga terpaksa membatalkan majlis resepsi sebelah pengantin lelaki yang sepatutnya diadakan di Langkawi, Kedah berikutan peningkatan kes Covid-19.

Menerusi satu perkongsian di Instagram, Nabil berkata majlis tersebut dijadualkan berlangsung pada 9 Januari lalu, namun dibatalkan demi keselamatan keluarga dan para tetamu.

BACA: 7 Hari Bergelar Suami, Nabil Mahir Tak Percaya Dah Kahwin Dengan Ayda Jebat

“9.1.21 sepatutnya tarikh respsi belah saya di Langkawi. Persiapan bermula selepas pertunangan dan semuanya dah sedia. Surprise untuk Mama pun ada.

“Tapi memandangkan kes sangat tinggi, kami sekeluarga buat keputusan untuk membatalkan majlis tersebut untuk keselamatan tetamu dan keluarga. Asal buat yang wajib, kita dah happy!” katanya.

Redha di atas apa yang berlaku, Nabil berkata sebagai hambaNya kita hanya mampu merancang namun Allah lebih mengetahui apa yang terbaik.

“Kita boleh plan. Tapi Allah lagi mengetahui. Redha dan Insy’Allah Allah berikan yang lebih baik,” tulisnya.

Nabil Mahir dan Ayda Jebat selamat diijabkabulkan dengan dengan sekali lafaz dalam majlis serba sederhana di Kuala Lumpur pada 1 Januari lalu.


“Harap Suatu Hari Nanti Ada Hospital Sendiri”

Sebut sahaja nama Ustaz Ebit Lew, setiap rakyat Malaysia pasti akan mengenai pendakwah popular itu. Tidak kira di ceruk mana bantuan diperlukan, pasti ada kelibat Ustaz Ebit Lew dan istimewanya bantuan dihulur tanpa mengira bangsa dan agama.

Baru-baru ini, Ebit dilihat ada memuat naik satu posting berkongsikan tentang pembukaan cawangan pasar raya miliknya di Danau Kota. Diruangan komen, rata-rata netizen mendoakan agar urusannya dipermudahkan agar dapat membantu lebih ramai golongan memerlukan.

BACA: Solat Sunat, Menangis Cara Ebit Lew Tenangkan Hati Jika Dikecam Netizen

Dalam pada itu, personaliti televisyen Fedtri Yahya turut dilihat meninggalkan komen, berharap agar suatu hari nanti pendakwah itu dapat membuka hospital sendiri pula.

Sejak penularan COVID-19 di Malaysia sejak awal tahun lalu, pendakwah bebas terkenal itu tidak berhenti-henti menghulurkan bantuan kepada petugas barisan hadapan dan mereka yang memerlukan.


Reen Rahim Dedah Ditawar RM32,000 Puaskan Nafsu VIP

Sudah hampir lapan tahun berada dalam industri hiburan tanah air, pelakon Reen Rahim berkata dia semakin kebal dan sudah lali dengan kecaman netizen kerana berpakaian seksi dan mencolok mata.

Meskipun tidak terpalit dengan kontroversi bercinta dengan suami orang apatah merampas kebahagiaan orang lain, namun Reen mendedahkan dia ditawar hidup mewah untuk dijadikan sebagai perempuan simpanan.

Reen berkata ditawar sebanyak RM32,000 serta sebuah banglo di atas namanya sendiri jika bersetuju untuk memuaskan nafsu golongan VIP. Lebih menjijikkan tawaran tersebut diterima ketika bulan puasa tahun lalu.

“Ingatkan perkara ini tamat sampai situ, tapi masih berlarutan. Baru-baru ini, saya menerima satu tawaran untuk melayani golongan VIP yang ingin menawarkan wang tunai berjumlah RM32,000 dengan hanya melayan nafsu serakahnya selama tiga jam.

“Gila bukan? Bukan wang ringgit sahaja, saya turut ditawarkan sebuah rumah banglo di atas nama sendiri jika menerima tawaran tersebut,” katanya.

Dalam pada itu, Reen berkata imannya masih kuat dan Tuhan masih menjaga hatinya. Ujarnya, dia belum terdesak dan masih waras lagi dalam membezakan baik buruk.

Bagaimanapun, Reen akui mungkin ada yang berani membuat tawaran sedemikian kerana sikapnya yang sering berpakaian seksi yang tidak seiring dengan watak lakonan dibawa.

“Saya adalah saya. Saya tidak pernah salahkan sesiapa dalam apa jua yang berlaku. Saya hidup pun bukan kerana nak puaskan hati orang lain,” katanya.


Natasha Hudson Tuntut Rizman Ruzaini Mohon Maaf

Meskipun sudah beberapa hari berlalu, nampaknya kontroversi melibatkan pelakon Natasha Hudson yang menggayakan gaun yang mendedahkan bahagian bahu masih tiada kesudahan lagi dan hangat diperkatakan ramai.

Terbaru, Natasha menuntut pereka fesyen, Rizman Ruzaini tampil memohon maaf terhadap pengasas produk Crystal C White, Nor Shahlina Abu susulan kenyataan mereka baru-baru ini.

BACA: Pernah Pakai Gaun Sama Natasha Hudson, Pavithra Minta Tutup Bahu

Menurut Natasha, kenyataan Rizman Ruzaini disifatkan peribadi dan berat sebelah. Katanya lagi, pereka fesyen itu tidak sepatutnya mengeluarkan kenyataan sebegitu yang boleh menggores hati pelanggan mereka.

“Selepas diamati kenyataan pereka fesyen itu saya lihat ia berbaur peribadi dan berat sebelah. Mungkin kenyataan itu dibuatnya kerana tidak tahu siapa pembeli busana terbabit pada awalnya.

“Mungkin juga kenyataan itu dibuat kerana saya bukanlah artis gred A yang sering bekerjasama dengannya. Tapi dalam apa sudut sekalipun, perasaan pelanggan atau pembeli sepatutnya dihormati.

“Baju itu dibeli dengan promosi potongan harga dan bukan ditaja mereka. Sekalipun pembeli dan pelanggan mengenakan tudung dan meminati sesebuah rekaan yang bertentangan dengan imejnya, adakah mereka akan menjualnya?

“Saya pasti mereka akan menjualnya demi keuntungan tanpa mempersoalkan hasrat pihak yang ingin membeli,” katanya.

Akui terkejut dengan kenyataan dikeluarkan oleh Rizman Ruzaini kerana kedua-dua pereka tersebut bukan tidak pernah mengenalinya. Ujarnya, mereka sepatutnya bertanya untuk mengetahui situasi sebenar sebelum membuat kenyataan.

“Saya pernah menggayakan rekaan mereka suatu ketika dulu. Bukan mereka tidak boleh bertanya situasi sebenar atau selidik sebelum mengeluarkan kenyataan balas yang disifatkan seperti menghentam.  Saya berasakan komen mereka yang busana itu tidak sesuai untuk orang berhijab tak tepat.

“Sedangkan kalau kita ‘google’ (buat carian) busana rekaan mereka sebelum ini untuk selebriti bertudung kelas A ada yang mengenakan turban dan menampakkan leher ataupun menampakkan potongan badan.Apa pula pendirian mereka terhadap situasi sebegitu. Tepuk dada tanya hati,” katanya.

Dalam pada itu, Natasha mengakui kekhilafannya memakai busana tersebut sedangkan dia bertudung, namun menafikan ia hanya gimik seperti yang didakwa netizen.


Mia Sara Disuruh Buka Tudung Jika Nak Berlakon

Mula mengenakan hijab sejak usia 11 tahun lagi, pelakon Mia Sara Nasuha akui tersinggung apabila ada pihak menawarkan watak kepadanya namun memberi syarat supaya dia membuka tudung.

Mia berkata dia tidak menyangka masih ramai tidak tahu bahawa dia sudah berhijab beberapa tahun lalu dan dia terpaksa menolak tawaran tersebut dengan cara baik.

“Ya memang tawaran berlakon saya dah berkurang. Memandangkan saya sudah lama dalam industri mungkin ramai yang tahu saya sudah bertudung jadi hormatilah pendirian saya.

“Baru-baru ini ada tawarkan saya watak tetapi minta saya buka tudung. Dia bukan muslim tetapi rakyat Malaysia, saya rasa tersinggung pihak terbabit bertanyakan soalan itu pada saya.

“Seolah-olah minta orang tak pakai baju kalau nak diambil berlakon. Banyak situasi macam itu berlaku sejak saya bertudung lagi. Sebab itu saya banyak tolak tawaran dan sebab itu tak revealing macam sebelum ini,” katanya.

Kata Mia lagi, dia hilang keyakinan diri apabila sering diasak dengan tawaran sedemikin jika mahu kembali aktif dalam dunia seni.

“Bila kurang berlakon, ramai ingat saya sudah berhenti dan fokus belajar. Tapi sejak tahun lepas saya sudah berlakon semula.

“Sebab itulah saya cuba mendapatkan semula kehidupan lama saya. Kadang-kadang boleh hilang keyakinan saya apabila ada yang bertanyakan soalan sedemikian,” katanya.


Pernah Pakai Gaun Sama Natasha Hudson, Pavithra Minta Tutup Bahu

Baru-baru ini hangat diperkatakan mengenai pelakon Natasha Hudson yang dikecam kerana menggayakan gaun yang mendedahkan bahagian bahu dikatakan tidak sesuai dengan imejnya yang bertudung.

Semalam, pereka fesyen Rizman Ruzaini dilihat ada memuat naik sekeping gambar memaparkan personaliti masakan YouTube, Sugu Pavithra ketika sesi fotografi tahun lalu memakai gaun sama seperti Natasha.

BACA: “Saya Terkejut & Kecewa, Baju Itu Direka Untuk Wanita Free Hair”

Namun, apa yang menjadi perhatian ramai, Rizman Ruzaini berkongsikan Pavithra yang kurang selesa dengan gaun tersebut pernah meminta agar bahagian terdedah itu ditutup.

“Gaun ini dipinjam untuk sesi penggambaran dan mereka turut membawa penata gaya memantau sesi fotografi itu.

“Malangnya gaun itu terlalu terdedah untuk Pavithra, yang mana Pavithra kurang selesa. Dia kemudiannya meminta agar bahunya ditutup dengan sempurna,” katanya.

Rizman Ruzini berkata, permintaan Pavithra itu dipersetujui oleh penata gaya yang berada di set penggambaran dan semua pihak.

Perkongsian Rizman Ruzaini itu mendapat pelbagai reaksi daripada netizen yang bersetuju dengan pendapat pereka fesyen itu serta mengagumi tindakan Pavithra.

Netizen turut memberi komen pedas mengatakan orang yang bukan Islam mahu menutup bahu sedangkan yang Islam sengaja biarkan terdedah untuk cetuskan kontroversi.

Terdahulu, Rizman meluahkan rasa kesal dan terkejut dengan tindakan pelakon tersebut dan menganggap ia telah mencalarkan reputasi dan imej yang dibina mereka sepanjang 15 tahun dalam industri fesyen.


“Saya Menyesal Orang Tahu Saya Peluk Islam”

Pengarah dan penerbit terkenal, Michael Ang mengakui kesal berkongsikan mengenai berita dirinya sudah memeluk agama Islam kepada umum.

Ujarnya, selepas memberitahu dirinya mualaf, Michael berkata netizen suka menghakimi perbuatannya dan tidak kurang juga mempersoalkan amalan dirinya sebagai mualaf.

BACA: Michael Ang Bengang PU Rahmat Tegur Kamal Adli Lamar Uqasha

“Saya akui menyesal orang tahu saya sudah memeluk agama Islam. Rasanya lebih baik saya diamkan saja dan tidak membuka mulut. Selepas terkantoi saya sudah memeluk Islam dan mengesahkan perkara itu kepada umum, saya mula perasan netizen suka menghakimi.

“Malah apa yang saya buat semuanya salah dan ada di antaranya yang tidak salah atau tidak sengaja tapi tetap diadili. Contohnya seperti orang bertanya saya sudah solat ke tidak?

“Saya bukan manusia yang suka menunjuk apa yang saya buat sepanjang masa. Saya takkan muat naik video solat atau apa saja aktiviti keagamaan di media sosial. Itu antara saya dengan Allah,” katanya.

Hampir setahun menyembunyikan status dirinya sebagai mualaf. dia tak menyangka perkara itu terbongkar. Jelasnya, dia tidak mahu berkongsikan perkara itu kerana enggan dianggap mahu meraih populariti semata-mata.

“Walaupun saya seorang mualaf, ia bukanlah tiket atau laluan saya untuk menembusi pasaran Melayu.

“Kalau boleh tengok laman sosial saya, saya tak pernah memuat naik video yang menyentuh soal agama. Cuma ada baru-baru ini saya muat naik video mempersoalkan kenapa ustaz dari program realiti terlalu cepat menghukum artis tapi apabila rakan-rakan mereka terpalit dengan kontroversi, selepas dua atau tiga minggu baru mereka bersuara.

“Saya hanya mahu menyuarakan agar mereka belajar cara bercakap untuk orang ramai mencintai Islam bukannya membenci Islam, atau bukannya takut akan Islam,” katanya.

Terdahulu, Michael memeluk Islam pada 2018 dan pada April 2019, pengarah itu mengaku dirinya mualaf apabila kad pengesahan agamanya tular.


Haqiem Rusli Mahu Wanita Berhijab Dalam MV, Sweet Qismina Tak Kecil Hati

Menafikan terjadi perselisihan faham antaranya dengan penyanyi Haqiem Rusli, pelakon Sweet Qismina berkata dia yang menarik diri daripada membintangi muzik video single terbaru penyanyi itu berjudul Mimpi.

Ujarnya, dia menghormati pendirian Haqiem yang mahukan wanita berhijab dalam muzik videonya itu serta keputusan menarik diri itu dibuat secara baik.

BACA: Haqiem Rusli Teringin Nak Berlakon, Tapi Tak Nak Sentuh Pelakon Wanita

“Tiada sebarang perselisihan faham yang berlaku. Memang saya dan Adam dah sampai ke tempat pengambaran muzik video itu namun selepas diadakan perbincangan dengan Haqiem, pihak pengurusannya dan pihak penerbitan drama Bidadari Salju, saya ambil keputusan undur diri.

“Saya hormati pendirian Haqiem yang mahukan wanita bertudung dalam muzik video dia. Isunya bukan sebab saya tidak mahu memakai tudung, tapi saya perlu ikut karakter yang saya bawakan dalam bidadari Salju yang mana watak itu tidak memakai tudung,.”

“Kalau saya bertudung, lain daripada karakter yang dibawakan dalam drama, netizen akan kecam macam-macam pula… tahu sahaja kan netizen macam mana,” Katanya lagi.

Tidak berkecil hati dengan pendirian dan prinsip Haqiem, Sweet turut mempromosikan muzik video tersebut di Instagram miliknya memandangkan lagu Mimpi itu merupakan lagi OST Bidadari Salju lakonannya.

“Saya hormati kerjaya dia sebagai penyanyi dan dia juga hormat kerjaya saya sebagai seorang pelakon.”

“Sayang memang sayang, sebab muzik video ini pasal drama lakonan saya.Tapi lebih baik saya undur diri sebab nanti akan jadi pelik dalam muzik video saya pakai tudung, tapi dalam drama saya tidak bertudung pula,” Tambahnya.


Ditaja RM13.5 Juta, Harris Alif & Intan Ladyana Tak Harap ‘Wedding Of The Year’

Bakal melangsungkan pernikahan tidak lama lagi, pasti ramai menantikan majlis perkahwinan pasangan selebriti Intan Ladyana dan pelakon muda, Harris Alif yang akan diadakan pada 6 Februari depan.

Menerima tajaan sebanyak RM13.5 juta daripada Ceres Jewel, bagaimanapun Intan berkata dia tidak meletakkan harapan sehingga majlis mereka digelar ‘Wedding Of The Year’.

BACA: “Dah Jodoh Bakal Suami Muda 17 Tahun, Janji Tak Ambil Laki Orang”

“Saya tak berani nak cakap ‘Wedding Of The Year’ sebab tak meletakkan harapan yang tinggi. Sebenarnya saya bersyukur dan amat menghargai dengan semua pihak yang ingin menaja. Paling penting, kami tak nak bertanding dengan sesiapa pun,” katanya.

Dalam pada itu, Harris berkata dia dan Intan merancang untuk menjadikan perkahwinan mereka ‘Wedding Of The Year’ namun menganggap segala tajaan yang diterima sebagai rezeki kahwin.

“Bagi saya ini semua rezeki nak kahwin. Saya dan Intan tak ada rancangan untuk jadikan majlis perkahwinan kami sebagai ‘Wedding of The Year.

“Majlis perkahwinan itu untuk meraikan dan menjemput orang datang makan. Biar sederhana tapi semua orang gembira,” katanya.


Tiz Zaqyah Sumpah Tak Terlibat Aktiviti Pelacuran Kelas Atasan

Beberapa bulan lalu hangat diperkatakan dakwaan segelintir artis dipercayai terlibat dalam sindiket pelacuran kelas atasan sebagai jalan pintas untuk mendapatkan pendapatan lumayan.

Tidak menyangka namanya dikaitkan dengan aktiviti tidak bermoral itu, pelakon Tiz Zaqyah menyifatkan tuduhan itu sangat keterlaluan. Namun, dia tidak bimbang kerana tidak pernah terlibat dengan sindiket berkenaan.

“Sumpah tak ada (tidak terlibat)..nauzubillah nama saya pun tersenarai? Kenapa mereka petik nama saya?

“Tapi saya tak bimbang sebab kawan-kawan kenal saya ni macam mana..saya dah stabil dalam bidang (hiburan) ni. Saya ada kawan, mereka tahu cerita sebenar,” katanya.

Dalam pada itu, Tiz berkata dia tidak terkejut dengan dakwaan skandal seks membabitkan para selebriti. Kata Tiz lagi, mungkin itu cara mereka untuk mencari pendapatan.

“Tapi perkara ini saya tak berapa hairan. Saya tinggal di Kuala Lumpur sejak kecil dan dengar banyak mengenainya.

“Dalam akhbar ada dilaporkan dan ada orang bercakap mengenainya. Saya tak terkejut ia berlaku. Mungkin dalam kalangan kita pun ada, tapi itu mungkin cara mereka cari duit,” katanya.


Usia Cecah 50 Tahun, Che Ta Terkejut Ditawar Jadi Duta Produk Kecantikan

Usianya hampir mencecah 50 tahun, pelakon Rozita Che Wan atau lebih mesra disapa Che Ta tidak menyangka masih diberi kepercayaan menjadi duta sebuah produk kecantikan.

Melihatkan industri hiburan kini semakin ramai dengan selebriti muda yang cantik dan jelita, Che Ta akui terkejut kerana masih diberi peluang tersebut serta meluahkan rasa syukur diatas rezeki itu.

“Terakhir jadi duta produk lapan tahun lalu, saya tak sangka sebnarnya ada lagi orang beri kepercayaan kepada saya. Alhamdulillah rezeki.

“Sebelum saya terima produk itu, saya akan cuba dahulu bagi memastikan ia benar-benar berkesan. Tak mahulah kita jadi duta tapi tak pakai pun.

“Sebenarnya ada yang tanya pasal usia, tak takut ke nak masuk umur 50 tahun lagi beberapa tahun? Saya kata tak takut sebab memang dah nak cecah angka tu, semua orang akan tua,” katanya.

Mengulas mengenai peningkatan kes COVID-19, Che Ta berkata dia akui bimbang dengan keadaan tersebut. Ujarnya, dia tidak teragak-agak menegur peminat yang tidak menjaga jarak ketika bergembar atau bertemu dengannya.

“Walaupun pakai mask tetap nak selfie. Ada yang saya tegur baik-baik, kena jauh-jauh sebab Covid-19 sekarang ni. Terpaksa tegur sebab takut mereka lupa. Tak ada la yang sentap mereka pun faham.

“Ada orang jemput pergi majlis kahwin atau apa-apa program saya tak pergi. Kalau keluar pun hanya ke tempat kerja sahaja, lepak-lepak tak ada,” katanya.


Zahirah Macwilson Selamat Lahirkan Bayi Lelaki

Tahniah kami ucapkan kepada pasangan selebriti Zahirah Macwilson dan Aiman Hakim Ridza yang selamat menimang cahaya mata sulung tiga hari lalu.

Berita gembira itu dikongsikan oleh Aiman menerusi Instagram sebentar tadi dimana pelakon itu memaklumkan Zahirah selamat bayi lelaki pada 5 Januari lalu jam 2.26 petang waktu Australia.

BACA: Hamil 8 Bulan, Zahirah Macwilson Gembira Berat Naik 10 Kg

Menerusi perkongsian itu, Aiman turut memuat naik gambar memaparkan sebahagian wajah bayinya. Aiman turut meluahkan rasa syukur memperoleh pengalaman sangat berharga sepanjang berada di bilik bersalin menemani isterinya melahirkan putera mereka.

Oktober tahun lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan. Zahirah dan Aiman telah mendirikan rumah tangga pada 20 Februari 2020.


Anak Sulung Dah 12 Tahun, Nora Danish Tak Izinkan Ada Akaun Instagram

Baru-baru ini, pelakon Nora Danish mengadakan majlis sambutan ulang tahun kelahiran anak sulungnya, Putera Rayqal kini sudah berusia 12 tahun.

Menerusi entri itu, Nora turut menitipkan ucapan istimewa buat anaknya itu. Menurut Nora, Rayqal merupakan seorang anak yang memiliki jiwa yang sangat bersih dan sentiasa memberi kebaikan kepada orang sekeliling.

Dalam foto berkenaan, turut kelihatan bekas suami Nora iaitu Jejai turut sama meraikan majlis penuh bermakna itu. Dalam pada itu, Nora turut mendoakan semoga anaknya itu menjadi anak soleh serta seorang abang sentiasa menjaga adik-adik.

Lebih menjadi perhatian, Nora berkata meskipun anaknya sudah berusia 12 tahun namun masih tidak dibenarkan untuk memiliki akaun Instagram sendiri.

Diruangan komen, rata-rata netizen tersentuh membaca perkongsian Nora itu serta dapat merasakan kasih sayang yang diberikan oleh pelakon itu terhadap anaknya sememangnya tidak berbelah bahagi. Malah, ramai yang memuji hubungan akrab anak-beranak itu.


Cinta Intan Najuwa, Bekas Tunang Berputik Kembali?

Hubungan cintanya cintanya dengan bekas tunang, Razrul Anwar Rusli, yang dikatakan sudah berputik kembali, bagaimanapun, Intan Najuwa enggan mendedahkan lebih lanjut mengenai hal peribadinya itu.

Menurut Intan, apa yang terjadi sebelum ini banyak mengajarnya dan dia kini mengambil pendedakan untuk merahsiakan hak peribadinya kepada umum.

“Sebenarnya hubungan kami masih baik. Itu sahaja yang boleh saya katakan. Nak ulas lebih lanjut mengenai sejauh mana hubungan kami, saya taknak komen.

“Pengalaman lalu banyak mengajar saya, jadi lebih baik saya simpan sendiri segala apa yang berlaku dalam hubungan saya,” katanya.

Dalam pada itu, Intan berkata adalah lebih baik dia berdiam sahaja kerana banyak hati yang perlu dijaga termasuk keluarga bekas tunangnya serta meminta orang ramai mendoakan hubungan mereka.

“Lagipun ada banyak hati yang perlu dijaga seperti pihak keluarga saya serta pihak di sebelah sana juga. Jadi, ada baiknya saya berdiam dan ikut saja apa yang ditentukan. Doakan hubungan kami berada dalam keadaan yang baik,” katanya.

Intan mengikat tali pertunangan dengan Razrul, 40 tahun pada 18 Ogos 2019 namun hubungan mereka putusa pada Februari 2020.

Bagaimanapun, pada Jun tahun lalu, Intan dilihat ada memuat naik foto mesra bersama tunangnya itu namun tidak menjelaskan status hubungan mereka.


Janna Nick Gelar Netizen Beruk Gara-Gara Pertikai Kualiti Filem Tempatan

Sejak semalam hangat diperkatakan di laman Twitter apabila pelakon Janna Nick bertikam lidah dengan netizen mengenai pendapat masing-masing berkenaan garis panduan filem Malaysia.

Semuanya bermula apabila Janna mengulas berkenaan serangan penyokong Presiden Amerika Syarikat, Donald Trump di bangunan Capitol serta seolah-olah mengaitkan serangan berkenaan dengan filem The Purge.

Janna berkata lagi, kesan daripada pengaruh filem sebegitu punca mengapa garis panduan yang ketat diperlukan dalam industri perfileman seperti mana Malaysia lakukan.

Bagaimanapun, kenyataan Janna itu dikecam netizen yang tidak sependapat dengan pelakon itu. Kata netizen disebabkan garis panduan tersebut filem Malaysia tidak berkembang lebih jauh.

Dalam pada itu, ada netizen menggelar filem Malaysia bodoh, malah disebabkan pemikiran segelintir pihak sebegitulah terutama orang industri, filem kita tidak pergi jauh. Tidak hanya berdiam diri, Janna membalas dengan mengatakan di Malaysia ada sahaja filem yang hebat walaupun bajet rendah.

Tidak hanya berhenti setakat itu, Janna turut dikecam apabila menggelar seorang netizen sebagai ‘loser’. Bagaimanapun, Janna menjelaskan tindakannya itu kerana berpendapat individu itu orang yang kalah kerana memadam Tweet terdahulu.

Enggan memanjangkan perdepatan tersebut, Janna dilihat memuat naik satu posting mengucapkan terima kasih dengan segala pendapat yang dilemparkan oleh netizen. Ujarnya, dia menerima segala kritikan dan berharap pendapatnya juga diterima.


Betul Mind Blowing! 10 Kereta Dihadiahkan Pada Stokis Fareha By Cikfa

Untung betul gais! Capai target jer terus dapat hadiah kereta Perodua Axia…kalau macam ni, kami pun nak!

Ha inilah yang founder Fareha by Cikfa, Nurul Fareha atau lebih mesra dipanggil Cikfa hadiahkan pada 10 orang stokisnya pada Majlis Penghargaan Stokis Fareha by Cikfa 3 Januari baru-baru ini bila mereka capai target dalam jualan perniagaan tudung untuk tahun 2020.

Anda tahu tak sales pun bukan sikit-sikit gais, juta-juta tau. Memang Cikfa bangga sangat dengan pencapaian dari stokisnya itu.

“Alhamdulilah bangga sebab stokis buat sales sampai berjuta-juta. Saya bangga dengan diorang dan semoga tahun ini mereka boleh buat lebih lagi dan capai target yang saya berikan untuk tahun ini.”

“Saya telah meletakkan sasaran jualan yang sangat tinggi kepada mereka sebenarnya, tapi siapa sangka masing-masing berjaya mencapai jualan tersebut dengan nilai di luar jangkaan kami.”

“Kami mengeluarkan satu juta helai setiap corak Chanela 2.0 diikuti Chanela 3.0 dan semua habis terjual. Kami amat berterima kasih pada semua yang menyokong Fareha by Cikfa selama ini.”

Tambahnya kesemua 12 orang stokisnya ini akan digilap lagi untuk capai sales yang lebih padu untuk 2021. Katanya RM100 juta target. Fuh bukan biasher-biasher gais.

Bukan kata kereta Axia jer diberikan, emas pun turut dihadiahkan kepada 2 lagi stokisnya yang turut mencapai target jualan tudung Fareha ni. Haish untung betul lah kan?

Pada anda yang nak juga join team FAREHA ni boleh jer jana pendapatan sampingan dengan menjual bawal anti kedut Fareha by Cikfa. Tak kisahla anda lelaki ke perempuan ke asalkan anda nak buat duit lebih memang sangat dialu-alukan!

“Setiap individu berpeluang menjadi usahawan FAREHA by Cikfa bermula sebagai dropship tanpa modal dan akan dibimbing oleh pegawai pemasaran kami, stokis atau leader masing-masing. HQ sangat komited dan sentiasa menyediakan material marketing seperti gambar dan video, billboard, program TV dan banyak lagi.”

Jangan tak tahu, sebenarnya ada stokis yang berjaya capai jualan satu juta sebulan! Sebab tu team Fareha nak lahirkan lebih ramai usahawan yang sama. Pergh! Terus bersemangat dahni.

So gais, anda boleh grab peluang keemasan ni. Nak pula sekarang ni ekonomi tak menentu, boleh lah tambah duit poket lebih. Betul tak? Sekarang ni pun dah ada lebih 15 ribu ejen di seluruh negara. Power!

No wonderlah Fareha memiliki 2 buah kilang untuk production, packaging sejak 2016 lagi!

Pada majlis penghargaan tu juga, turut menampilkan penyanyi Siti Nordiana sebagai artis jemputan untuk menyampaikan 2 buah lagu.

Bukan tu jer, simbolik kepada penyerahan kereta Perodua Axia, Cikfa turut menyerahkan mockup key kepada semua penerima emas, piala kristal dan jambangan bunga.

Majlis bertemakan white dress ini turut dihadiri seramai 100 orang stokis, pegawai pemasaran dan juga team Fareha.


7 Hari Bergelar Suami, Nabil Mahir Tak Percaya Dah Kahwin Dengan Ayda Jebat

Pada 1 Januari lalu, pelakon dan penyanyi popular Ayda Jebat selamat diijabkabulkan dengan pengacara Nabil Mahir dengan sekali lafaz dalam majlis serba sederhana di Kuala Lumpur.

Genap tujuh hari mendirikan rumah tangga, Nabil dilihat ada memuat naik bersama ahli keluarganya yang dirakam sewaktu majlis pernikahannya. Nabil berkata dia seakan tidak percaya sudah disatukan dengan kekasih hatinya.

“Pejam celik dah seminggu bergelar sebagai suami isteri. Masih macam tak percaya kita dah kahwin. Tak percaya boleh 1 lafaz je. Ye la kan saya ni kaki tersasul je,” tulisnya.

Perkongsian Nabil itu mendapat perhatian netizen yang tidak henti-henti mengucapkan tahniah di atas perkahwinannya itu serta mendoakan rumah tangga yang dibina akan berkekalan hingga ke syurga dan segera dikurniakan cahaya mata.


Kekasih Sharifah Sakinah Positif Covid-19

Menerusi satu perkongsian di Instagram sebentar tadi, pelakon Sharifah Sakinah berkongsikan khabar duka menimpa teman lelaki, Michael Hansen.

Menurut Sakinah, kekasihnya yang merupakan lelaki warga Sweden itu disahkan positif Covid-19. Dalam entri tersebut, Sakinah turut mendoakan agar kekasihnya itu segera pulih.

Difahamkan Michael kini berada Sweden selepas pulang menyambut perayaan Krismas bersama anak-anak. Dalam pada itu, Sakinah sempat berkongsikan rakaman teman lelakinya sedang memasak walaupun dijangkiti virus tersebut.

Diruangan komen, rata-rata pengikut dan netizen mendoakan agar kekasih Sakinah tabah menempuhi dugaan tersebut dan cepat sembuh.

Terdahulu, Sakinah mengumumkan akan menamatkan zaman jandanya dengan Michael 25 Mei depan. Sakinah bagaimanapun berkata tidak dapat mengesahkan sama ada majlis perkahwinan mereka akan di adakan di Kuala Lumpur atau di Sweden.


Natasha Hudson Dedah Ada Wanita Lamar Untuk Bermadu

Beberapa bulan lalu hangat diperkatakan mengenai dakwaan pelakon Natasha Hudson dikatakan bakal mendirikan rumah tangga buat kali kelima pada 14 Oktober lalu.

Tampil membuat mulut mengenai perkara itu, Natasha mendedahkan dia masih lagi berstatus ibu tunggal. Ujarnya, tarikh 14 Oktober itu merupakan teaser untuk pelancaran produk.

BACA: Pakai Baju Dedah Bahu, Natasha Hudson Tak Peduli Kecaman Netizen

“Sebenarnya saya tak kahwin pun lagi. Tarikh 14 Oktober sebenarnya teaser untuk pelancaran produk tapi tak jadi sebab pandemik.

“Jadi bila ada yang nak kecoh-kecoh, terima kasihlah naikkan pengikut saya. Walhal saya tak cakap apa pun, tapi orang buat andaian,” katanya.

Empat kali berdepan kegagalan rumah tangga, Natasha berkata buat masa ini dia tidak memikirkan lagi soal untuk berumah tangga. Namun, Natasha akui didekati lelaki malah ada wanita melamarnya untuk bermadu.

“Sejujurnya saya tak bersedia lagi. Proses sembuh sebelum ini pun belum selesai. Pelbagai jenis lelaki yang cuba dekati, bahkan ada juga wanita yang siap lamar untuk jadi madu.

“Saya pun tak tahu kenapa mereka berbuat begitu. Mereka mesej di Instagram, saya gelak bila baca,” katanya.

Sebelum ini, Natasha pernah berkahwin dengan Mohd Faiz Mohd Raih pada 2006 dan Datuk Shahrin Zahari pada Julai 2007. Sepanjang perkahwinan, mereka dikurniakan dua orang cahaya mata perempuan iaitu Naeema Kalila dan Faatimah.

Pada Oktober 2018, Natasha mengakui telah bercerai dengan bekas suaminya, Carleed Khaza yang dinikahi pada April 2012 buat kali ketiga. Menerusi perkahwinan keempat Natasha mendedahkan dia sudah bercerai dengan Noor Nashriq Sekarnor tahun lalu.


Nabila Razali Sahkan Bakal Beraksi Di AJL35

Meksipun keadaan kesihatannya masih belum sepenuhnya, penyanyi Nabila Razali mengesahkan dia bakal beraksi pada Anugerah Juara Lagu (AJL) Ke-35, bulan depan, untuk menyanyikan lagu Peluang Kedua.

Berdepan masalah peti suara, Nabila berkata dia sanggup menganggung risiko demi para peminatnya yang rindu untuk melihatnya membuat persembahan.

“Kalau diikutkan, vokal saya masih belum pulih dan sedang dalam proses mendapatkan rawatan susulan. Doktor tidak menggalakkan saya menyanyi dalam keadaan begini sebenarnya.

“Namun, disebabkan peminat rindukan saya untuk kembali beraksi, saya membuat keputusan menyahut cabaran itu biarpun sedar risiko menanti,” katanya kepada BH Online.

Nabila berkata dia kini sedang berahat panjang sebagai persediaan memandangkan acara itu tinggal sebulan sahaja lagi dan berharap dapat membuat persembahan pada malam tersebut.

“Sejak mengalami masalah vokal, saya sudah lama tidak mengambil tawaran acara persembahan. Saya banyak berehat dan mengamalkan minum jus lemon untuk memulihkan kotak suara.

“Selain itu, saya juga mengharapkan doa daripada semua pihak agar segera pulih dan dapat membuat persembahan pada malam itu nanti.

“Insya-Allah, ada tempoh sebulan lagi untuk ke malam kemuncak. Saya harap semuanya dipermudahkan. Jika berlaku sesuatu yang mungkin menghalang untuk saya menyanyi, kita akan fikiran jalan penyelesaiannya,” kata penyanyi berusia 28 tahun ini.


Tak Dapat Turun Pahang, Siti Nurhaliza Hantar Selori Bantuan

Baru-baru ini, penyanyi nombor satu negara, Datuk Seri Siti Nurhaliza menzahirkan rasa sedih dan bimbang susulan bencana banjir yang sedang melanda kampung halamannya di Pahang.

Menerusi satu perkongsian, Siti mendoakan agar masyarakat di Pahang sabar dan tabah menghadapi dugaan tersebut serta segala bantuan dapat diberikan kepada mereka yang memerlukan.

BACA: Tiga Tahun Simpan Embrio, Rupanya Bayi Lelaki Siti Nurhaliza Kembar Aafiyah

Bagaimanapun, timbul perkara tak sedap didengar apabila ada netizen menuduh penyanyi itu yang tidak menghulurkan bantuan meskipun banjir melanda kampung halamannya.

Tidak hanya berdiam diri, Siti dilihat ada memuat naik satu perkongsian gambar bantuan dari Kuala Lumpur untuk dibawa ke Pahang untuk diedarkan kepada mangsa banjir.

Dalam entri itu, Siti turut menjelaskan bukan dia tidak mahu turun ke Pahang namun tidak dapat berbuat demikian berikutan keadaannya kini yang sarat hamil.

“Saya tidak dapat turun padang dan melihat sendiri kesukaran di Lipis khususnya, bukan tidak mahu tetapi keadaan saya tak mengizinkan.

“Meskipun ramai yang bertanya, apakah saya tidak berbuat apa-apa? Allah! Tubuh saya mungkin tidak berada di sana tetapi doa dan juga usaha saya, usaha kalian semuanya sampai ke sana,” katanya.

Terdahulu, Siti meluahkan rasa sedih apabila sekolahnya iaitu Sekolah Menengah Kebangsaan (SMK) Clifford di Kuala Lipis ditenggelami banjir hingga paras bumbung.


Wani Comel Cuba Nasib Jadi Pelakon Pula

Sebelum ini terpali dengan kontroversi membabitkan usahawan kosmetik berhubung perjanjian duta produk kurus, gadis obesiti, Wani Comel kini mencuba nasib untuk menjadi seorang pelakon.

Menerusi satu perkongsian di Instagram, Wani atau nama sebenanrya Nurul Airawani Nazira Ibrahim dilihat menghadiri sesi uji bakat lakonan di syarikat produki, Metrowealth.

BACA: Tak Tahan Dikecam & Dihina, Wani Comel Buat Laporan Polis

“Kita ni daripada duduk bawah asyik kena pijak, kita kena upgrade. Kita datang sini untuk casting. Tak apalah, mana tahu ada rezeki.

“Daripada orang pijak-pihak kita buat kita macam tak ada harga diri, baik kita datang sini, baru orang hargai kita,” katanya.

Uji bakat tersebut turut dihadiri bekas pembantu peribadi Datuk Seri Aliff Syukru yang dikenali sebagai Kak Mel dimana sebelum ini pernah menjadi perhatian selepas mendakwa dibuang kerja.

Dalam satu perkongsian, pemilik produksi tersebut iaitu David Teo turut mengalu-alukan kedatangan Wani dan bercadang akan memberikan watak komedi yang bersesuaian. Sementara itu, Wani turut menjelaskan dia tidak kisah dengan apa sahaja yang diberikan.


“Saya Lega Episod Sedih Saya Akan Berakhir”

Rumah tangga yang dibina hanya mampu bertahan setahun sahaja dan bakal bertemu titik noktah, pelakon Nadia Brian berkata apa yang berlaku menjadikan dirinya lebih kuat dan matang.

Ujarnya, tiada siapa yang mahukan perceraian namun dia reda jika sudah tertulis jodoh hanya sampai setakat itu sahaja. Kata Nadia lagi, dia lega episod sedihnya akan berakhir dan mahu membuka buku baru.

BACA: Nadia Brian Akui Tak Bahagia, Tak Sabar Nak Semuanya Selesai

“Setiap orang yang berkahwin mahu rumah tangga itu kekal. Sebelum berkahwin, saya sangat gembira dan ‘happy go lucky’. Saya fikir kalau berkahwin mahu ia hingga akhir hayat. Tapi, apabila Allah kata jodoh kita sampai di situ, kena ‘move on’. Apa yang terjadi ini mengajar saya menjadi seorang yang lebih matang dan lebih kuat.

“Sekarang ini, untuk bersedia apa jua kemungkinan, sebenarnya kita kena sentiasa bersedia. Ada dugaan atau tak, kena bersedia. Macam saya, saya lega apabila episod sedih saya akan berakhir. Saya tidak mahu ingat lagi perkara sedih yang berlaku. Saya nak tutup buku lama dan buka buku baharu. Saya nak aura baharu yang lebih positif,” katanya.

Meskipun berdepan kegagalan dalam rumah tangga, Nadia berkata dia tidak akan sesekali membenci perkahwinan. Ujarnya, dia juga mahu rasa bahagia dan menimang cahaya mata seperti wanita lain.

“Soal cari pengganti, bukan keutamaan saya ketika ini. Belum masanya lagi. Tapi, tidak bermakna pula saya serik dengan perkahwinan. Saya pun nak berasa bahagia dan ada zuriat juga.

“Tak boleh cakap benci dengan perkahwinan. Sebab kita tidak tahu apa akan terjadi selepas ini. Cuma, apa boleh dibuat adalah belajar daripada kesilapan. Banyak saya belajar soal perkahwinan sepanjang setahun berkahwin. Apapun, saya mendokan semua orang dapat rasa kebahagiaan. Tak nak sakitkan hati orang,” katanya.


Sharifah Shahira Beri Sumbangan Bra, Seluar Dalam Untuk Mangsa Banjir

Susulan bencana banjir melanda di beberapa negeri, ramai selebriti tampil menghulurkan bantuan sumbangan bagi meringankan beban mangsa terlibat.

Pelakon dan penyampai radio, Sharifah Shahira turut melakukan inisiatif mengumpul baju terpakai untuk diserahkan kepada mereka memerlukan. Selain makanan dan minuman, Shahira turut memberi bantuan pakaian dalam.

“Ni cakap terus terang ya, seluar dan baju dalam baharu saya nak kena beli sebab sangat diperlukan. Aku nak kena pergi beli, saiz nasiblah main beli ni, ke banyak saiz XL ke atas, L faham sangat.

“Benda dah terdesar nak pakai, saya sumbang lain daripada lain sebab itu pun benda penting. Seluar dan bra di mana murah nak cari ni, borong dekat mana.

“Itu pun saya campur duit korang bagi beli air dan barangan dalaman. Nak gelak, gelaklah, tapi ini sangat penting,” tulisnya.

Dalam satu perkongsian sebelum ini, Shahiera ada berkongsikan video di mana dia mengumpulkan baju-baju terpakai untuk diserahkan kepada mangsa banjir di sekitar kawasan Pahang.


Tular Video Menangis Digari, Sajat Ditahan?

Sejak semalam hangat diperkatakan apabila tular video di aplikasi TikTok memaparkan usahawan kosmetik popular, Sajat Kamaruzzaman dipercayai telah digari tanpa diketahui sebab yang sebenar.

Menerusi video tersebut, Sajat dipercayai sedang melakukan Instagram ‘Live’ dalam keadaan menangis teresak-esak dengan tangan bergari.

Video tersebut sekaligus menimbulkan tanda tanya di kalangan netizen yang mencari punca sebenar mengapa usahawan sensasi itu digari. Namun, setakat ini masih tidak dapat dipastikan kesahihan kejadian tersebut.

Bagaimanapun, di ruangan komen video tersebut rata-rata netizen tidak bersimpati dengan apa yang berlaku sebaliknya menyindir usahawan tersebut dengan sebagai sebagai ‘lelaki’ kena kuat dan tidak boleh menangis.

Dalam pada itu, hasil tinjauan mendapati posting terakhir Sajat di Instagram adalah pada 2 hari lalu, manakala di Insta Story adalah 23 jam yang lalu.


“Macam Hina Sangat Natasha, Baju Tu Bukan Beli Dengan Air Liur”

Hangat diperkatakan mengenai kontroversi terpalit pelakon Natasha Hudson, pereka busana tersebut iaitu Rizman Ruzaini kecewa apabila baju yang mendedahkan bahagian bahu itu dipakai oleh wanita berhijab.

Susulan jawapan balas pereka fesyen terkenal itu, Rakan kongsi produk suplemen kesihatan Crystal C White, Nor Shahlina Abu akui terkilan. Ujarnya, Rizman Ruzaini tidak patut menghentam siapa pun pemakainya.

BACA: “Saya Terkejut & Kecewa, Baju Itu Direka Untuk Wanita Free Hair”

“Sebagai pereka fesyen, dia tak patut menghentam balik terhadap siapa pun yang memakai baju rekaanya. Rekaan baju yang dianggap kontroversi kerana kononnya mendedahkan bahagian bahu dan betis Natasha berlapik. Ia ada ‘lining’ dan bukannya ‘bare shoulder’.

“Cara pereka fesyen itu menjawab seperti marah dan seolah-olah macam hina sangat Natasha menggayakan busana rekaannya. Sepatutnya dia ‘back up’ dengan cakap benda yang lebih elok dan bukannya menambah bara

“Cara pereka fesyen itu menjawab memang seperti menghentam dan menghina,” katanya kepada Kosmo!

Tegasnya lagi, pereka fesyen tersebut sepatutnya bersikap neutral serta menghormati siapa pembeli baju berkenaan dan memahami konsep ‘customer is always right’.

“Baju itu dibeli dengan duit dan bukan dengan air liur. Ia bukan busana yang ditajanya. Hormat sikit pembeli baju itu. Mereka peniaga yang menjalankan perniagaan fesyen sepatutnya faham dengan konsep ‘customer is always right,” katanya lagi.


Fatima Tak Banyak Ragam, Fazura Seronok Jadi Ibu

Menimang cahaya mata pertama pada 2 Oktober lalu, Nur Fazura akui rutin kehidupannya jauh berubah. Bahagia dengan kehidupannya kini, Fazura meluahkan rasa syukur di atas kurniaan dan rezeki yang dilimpahkan kepadanya.

Seronok dengan gelaran baru yang digalasnya itu, Fazura akui pengalaman kali pertama menjadi ibu sangat mencabar. Namun, dia bersyukur anaknya, Nur Fatima Aisya tidak banyak ragam.

BACA: Fattzura Kongsi Wajah Anak, Ramai Puji Kecomelan Nur Fatima Aisya

“Tidak dinafikan  pengalaman kali pertama menjadi ibu sangat mencabar. Ini kerana banyak perkara yang saya belum tahu terutama apabila anak menangis malam. Ketika awal kelahiran, Fatima kerap bangun malam untuk menyusu.

“Jika menangis pun, sebab nak menyusu. Saya bersyukur Fatima bukannya jenis yang banyak meragam, tak susah untuk menjaganya. Saya bernasib baik mama dan ibu mentua banyak membantu sejak saya bersalin, berpantang hinggalah sekarang.

“Kini, selepas tiga bulan melahirkan, saya sudah boleh membiasakan diri dengan rutin harian. Saya seronok menjalankan tugas seorang ibu,” katanya.

Mendedahkan wajah anaknya tepat jam 12 malam pada 1 Januari lalu, Fazura berkata keputusan itu dibuat atas permintaan peminat yang tidak sabar melihat cahaya mata mereka.

“Kalau diikutkan, saya dan Fattah tidak merancang mendedahkan wajah Fatima dalam masa terdekat ini. Namun, atas permintaan peminat dan menghargai setiap doa diberikan, jadi kami mengambil keputusan untuk menunaikan janji berkongsi wajah Fatima bersama insan sekelilingnya.

“Kami pilih untuk berkongsi pada jam 12 malam kerana pada tarikh 1 Januari 2021, jatuh pada Jumaat. Fatima juga lahir pada Jumaat,” katanya.


“Saya Terkejut & Kecewa, Baju Itu Direka Untuk Wanita Free Hair”

Sejak semalam hangat diperkatakan mengenai pelakon Natasha Hudson yang dikecam teruk berikutan pakaiannya yang mendedahkan bahagian bahu dikatakan tidak sesuai dengan imejnya yang bertudung.

Akui terkejut apabila koleksinya itu dipakai oleh selebriti bertudung, pereka fesyen popular, Rizman Ruzaini berkata gaun itu telah dibeli seseorang tidak diketahui identitinya menerusi dalam talian sejak tiga bulan lalu.

“Baju tersebut adalah koleksi pakaian pengantin yang telah dibuat sejak tiga tahun lalu dan telah dilelong dengan potongan harga sebanyak 90 peratus.

“Sejujurnya, sebagai pereka baju tersebut, saya terkejut dan agak kecewa kerana si pemakainya seseorang yang berhijab. Sedikit sebanyak tindakan itu boleh mencalarkan imej dan reputasi jenama Rizaman Ruzaini yang telah bertapak sejak 15 tahun lalu,” katanya.

Sudah banyak bekerjasama dengan amai selebriti berhijab tanah air, Rizman akui marah apabila mendapat tahu tentang perkara itu kerana baju itu direka untuk wanita free hair.

“Sejujurnya saya marah juga apabila mendapat tahu dia (Natasha Hudson) yang memakai baju itu kerana dia berhijab. Rekaan baju tersebut direka untuk wanita free hair (tidak berhijab) dan pernah digayakan oleh aktres Fasha Sandha,” katanya.

Dalam pada itu, Rizman sempat memberi teguran kepada penatarias yang menggayakan Natasha pada majlis tersebut supaya lebih peka dengan imej seorang wanita muslim serta menjaga sensitiviti masyarakat.


Tunggu Adik Bersalin, Ayda Jebat Sanggup Tangguh Bulan Madu

Selamat diijabkabulkan pada 1 Januari lalu dengan pengacara Nabil Mahir, menerusi akaun Instagram pelakon dan penyanyi Ayda Jebat dilihat banyak berkongsikan momen perkahwinannya untuk tatapan umum.

Kebiasaannya pasangan yang baru berkahwin akan terus pergi berbulan madu. Namun Ayda memaklumkan dia sanggup menangguhkan percutian bersama suaminya terlebih dahulu.

Menerusi satu posting, Ayda memuat naik gambarnya sedang membuat panggilan video dengan adik perempuannya yang tidak dapat hadir ke pernikahannya kerana sedang menunggu hari untuk bersalin.

Menurut Ayda, adiknya ada menelefon sehari sebelum majlis dan menangis kerana sedih tidak dapat menghadiri majlis hari bahagia tersebut. Kata Ayda, dia sanggup menangguhkan bulan madunya kerana mahu menunggu sehingga adiknya selamat melahirkan bayinya.

“Baby telefon saya dan nangis teruk sedih tak dapat tengok kakak nikah. Jangan sedih-sedih guys, saya akan jumpa awak dalam masa terdekat. Kakak tak pergi bulan madu sebab awak tau. haha! Selamat aku,” tulisnya.

Ayda Jebat sah bergelar isteri kepada pengacaraNabil Mahir Jumaat dalam satu majlis diadakan secara sederhana di Masjid Al-Taqwa, Taman Tun Dr. Ismail.

Terdahulu, Ayda dan Nabil mengikat tali pertunangan pada 28 April lalu menerusi aplikasi Google Meet bagi mematuhi pelaksanaan Perintah Kawalan Pergerakan (PKP).